text:
SINAIT, Ilocos Sur – Paltog ken droga ti nasamsam ti kapolisan babaen ti inwayatda a buy bust operation maikontra iti maysa a karpintero idi rabii ti Hunio 7.
Inaresto dagiti nagtipon nga elemento ti Sinait police station, CIDG Region 1, PIB, ken ISPAIDSOGT ni Ludivico Ilustrisimo y Ilacad, 56, naasawaan, karpintero, ken residente iti Barangay Purag, kalpasan a nagpositibo ti inwayatda nga operasion maikontra iti suspek.
Nakakumpiska dagiti operatiba iti ikut ni Ilustrisimo iti maysa a caliber 22 revolver nga addaan iti 6 a bala; 3 a heat sealed sachet a nagkarga iti mapapati a shabu; assorted a drug paraphernalia, ken maysa a motorsiklo nga awanan iti plaka.
Sinaksian ti pannakabagi ti DOJ ken barangay officials ti pannakainbentario dagiti nasamsam iti ikut ti suspek.
Iti pannakaisurat daytoy, maisagsaganan ti kaso a panaglabsing iti RA 9165, RA 10591 ken Comelec Resolution No. 10015.#


c: text/html

text:
BANTAY, Ilocos Sur – Pinanawanna ti motorsiklona a nakakandado iti sango ti pasdek ti Rotary Club sa napan iti Quirino Stadium nagbuya iti Kannawidan Festival ngem idi agsubli, nakurimesen ti bagna a naglaon iti kuarta, resibo ken registration papers ti luganna.
Idi agarup 10:31 ti rabii ti Pebrero 2, inreport ni Elvin Balauro y Buenafe, 24, baro, mekaniko, ken residente iti Barangay Bongtolan, Vigan City a natakaw ti body bagna nga inkabilna iti uneg ti compartment ti Honda XRM 125 a motorsiklona.
Nagkarga ti body bag iti P5,000.00, orihinal a resibo ken sertipiko ti rehistrasion ti motorsiklona, kinuna ni Balauro.
Iti panagimbestiga dagiti polis, imparking ni Balauro ti motorsiklona iti sango ti Rotary Club Office iti met laeng Quirino Boulevard sa simrek iti Quirino Stadium a napan nagbuya iti Kannawidan Festival.
Idi nagsubli ni Balauro tapno alaenna ti kuartana, naduktalanna laengen a naporsar a naluktan ti compartment ti luganna ket awanen ti body bag a naggianan ti kuartna ken dokumento ti luganna.
Iti panagpalutpot dagiti polis, sumagmamano a nakaistambay iti asideg ti lugan ti nagkuna a nakitada ti maysa a lalaki a nakaaruat iti diaket ti nagtugaw iti motorsiklo.
Daytoy ti maikadua a report ti panagtakaw iti nasao met laeng a lugar iti las-ud ti tallo nga aldaw ken bayat ti selebrasion ti Kannawidan Festival.
Idi agarup 1:00 ti bigat ti Enero 30, naireport a natakawan ti maysa a Hyundai Grace Grand Salon van a kukua ti maysa a Virgilio Cornel, Jr. y Tines a naiparking iti met la sango ti Rotary Club Office.
Segun ken ni Tines, 49, company driver ti USSC Western Union, ken residente iti Barangay Parola, Tagudin, Ilocos Sur, imparkingna ti luganna iti sango ti nadakamat a pasdek sada napan nagbuya iti Siglat Ylocandia Grand Finals ti Kannawidan Festival.
Idi nagsublida, nakalukaten ti sliding door ken makannigid a tawa ti van ket awanen ti shoulder bagna a naglaon iti walletna, Company ID card ti USSC Western Union, Unified ID card (SSS, Pag-Ibig, Philhealth); professional driver’s License nga inyisio ti LTO Candon Branch; ATM card para BDO; cellphone charger; USB; Philhealth ID card; Medicard ID; anteohos; dua a diaket ken sumurok-kumurang P6,000.00 a kuartana. Idi
Iti pannakaisurat daytoy, awan pay ti natiliw a suspek kadagitoy a panagtakaw. Ngem suspetsaen ti polis a maymaysa a tao ti nangisayangkat iti nagsina a panagtakaw.#

robotstxt: allowed

filter: keep


text:
BANTAY, Ilocos Sur – Gapu iti pannakapabasolna a mannanakaw, pinaltogan ti maysa a trabahador ti kasinsinna a tricycle operator idi alas 8:00 ti rabii ti Hulio 12.
Iti pannakaisurat daytoy, agpapaimbag pay iti Gabriela Silang General Hospital gapu iti sugatna iti babaen ti lapayagna ni Reynaldo Garcia y Fermato, 31, naasawaan, tricycle operator, ken residente iti Barangay Bulag Centro ditoy nga ili kalpasan a pinaltogan ni Valentine Permejo y Garcia, 34, naasawaan, laborer, kasinsinna a kaarrubana met laeng.
Segun iti report, mapapati a prinobokar ti biktima dagiti kaarrubana nangruna ti suspek a pinabasolna a nagtakaw iti linaon ti antigo a lakasa iti uneg ti balayna a nagpungtotan ti suspek ket pinaltoganna ti kasinsinna.
Boluntario a simmuko ti suspek kadagiti polis.#


text:
STA. CRUZ, Ilocos Sur – Natakawan ti maysa a balay iti Barangay Besalan ditoy nga ili bayat ti kaawan ti aknkukua a mapapati a naisayangkat sakbay ti panagtapos ti bulan ti Nobiembre.
Inreport ni Mario Carbonel y Carbonel, 56, baro, mannalon ken residente iti nadakamat a barangay nga idi simmangpet manipud iti Manila, nadatnganna a nakalukat dagiti silaw iti balayna.
Naduktalan laengen ti biktima a natakaw ti P15,000.00 nga inkabilna iti drawer ti kabinet iti salas.
Iti kuartona, nadadael ti plastic a kabinet ket natakaw met ti selponna ken dua a passbook iti bangko nga adda kargana a sumurok kumurang P10,000.00 ken P5,000.00.
Iti panagimbestiga dagiti polis, simrek dagiti mannanakaw iti akindaya a tawa ti kusina ket ditoy met laeng ti nagnaanda kalpasan ti panagtakawda.#


text:
VIGAN CITY – Maipasdek ti maysa nga elebeytor iti city hall ditoy siudad para iti nasaysayaat a serbisio a maipaay kadagiti umili nga adda asikasuenna kadagiti nadumaduma nga opisina ditoy.
Kinuna ni Mayor Eva Marie S. Medina a maisagsaganan ti kubong ti elebeytor ta sumangpet daytoy iti daytoy a bulan ti Enero.
Maysa pay a naipangruna a pakaipasdekan ti elebeytor dagiti addaan disabilities ken dagiti senior citizens a mapan iti maikadua a kadsaaaran, segun iti mayora.
Dumanon ti elebeytor agingga iti bubong ti city hall.#


text:
SAN FERNANDO CITY – Pinadayawan ti Provincial Police Office 1 ti maysa a polis manipud Sta. Catalina police station gapu iti impamatmatna a dedikasion ken saan a managimbubukod a serbisio iti simple a programa a naangay ditoy idi Abril 4, 2016.
Mismo a ni Fisher A. Guerrero, officer in charge ti Philippine Veterans Affairs Office, La Union ti nangiyaspili ti Medalya ng Papuri ken ni PO2 Edward P. Remolete ken iti panangasistir ni PRO1 Regional Director Chief Supt. Ericson T. Velasquez ken ti Command Group kabayatan ti tradisional a flag raising ceremony iti PRO1 grandstand iti nadakamat a petsa.
Maipalagip a naispal ti biag ni David Raguindin gapu iti yaarayat ken panangalaw ni Ramolete kenkuana bayat ti panagdigos daytoy iti kabaybayan ti Barangay Paratong, Sta. Catalina idi Marso 26.
Mapapati a nakainum ni Raguindin ket bayat ti panaglangoyna iti baybay, inyanud ti napigsa a koriente iti naadalem a paset.
Naited ngarud ti pammadayaw ken ni Ramolete gapu iti makaparaem a naaramidanna a nakatulong iti pannakagun-od kadagiti panggep ken obhetibo ti Philippine National Police a rumbeng a bigbigen ken tuladen, segun iti padamag manipud iti PRO1.(sae)


text:
Kalpasan ti Prayer ken ti National Anthem, panglukat a sarita ti inakem ni SBM Danny Q. Gazmen.
Nangipaay ti Mensahe ni Mayor Edgardo “Ediboy” S. Cobangbang, Jr.
Kimmablaaw kadagiti nagturpos iti nasao nga skills training a pakairamanan dagiti Opisiales ti TESDA ken dagiti Opisiales Lokal ti ili a timmarabay iti nadakamat a graduasion.
Imbinsa ni Mayor Ediboy ti pateg ti nasursuro dagiti Trainees ken ti benepisio nga itdenna para iti kabukbukodanda, iti pamiliada ken kadagiti kailianda a pangipakitaanda iti sayaat ken benepisio dagitoy a nagun-odda a kaammuan para kadagiti sumarsaruno a programa nga iwayat ti TESDA ditoy ili a Cabugao.
Impeksa pay ni Mayor Ediboy ti ragsakna iti napintas a naipakita a gapuanan ken kabaelan dagiti nag-training a nakagun-odan dagitoy iti 100% a resulta iti Assessment ti TESDA iti kabaelanda.
Innayon ti Ama ti ili ti panagyamanna kadagiti nag-Training ta ammoda a probitsaren dagiti serbisio nga ipaay ti National Government ket sisasagana latta met ti LGU a mangkomplementar kadagiti dadduma pay a kasapulan tapno maited ti naan-anay a serbisio iti pannakapadur-as ti kakastoy a panagsanay a mangpasayaat ti kasasaad dagiti maseknan nga umili.
Nagsarita met ni SBM Atty. Bryann Jett S. Pano, Committee Chair on Social Services ket kinablaawanna dagiti nagturpos. Innayon ti Konsehal nga ipadamagda koma daytoy a gannuat kadagiti kabagian ken kabarangayanda tapno maikkanda met iti gundaway nga agsanay ken maikkan ti sertipikasion nga aggapu iti TESDA nga usarenda iti pagsayaatanda.
Nagsarita met dagiti Opisiales ti TESDA a da Mr. Rolando Arellano, Assessor ken ni Mr. Arnel Gallardo, TESDA Provincial Officer. Kangrunaan nga anag ti mensaheda ti napintas a gapuanan ken kabaelan nga impakita dagiti Trainees-da ditoy LGU-Cabugao.
Nangipaay ti Impression ni Mr. Chris Serdenia, Trainee. Kalpasan ti picture taking, nag-Closing Remarks ni MSWD Officer Mrs. Lydia S. Gazmen. Pinagyamananna ti TESDA ken ti sibubukel nga LGU Cabugao iti panagballigi daytoy a nayusuat a panagsanay ditoy ili a Cabugao.
Nakikaysa met da SBM Vicky S. Serna ken ni SBM Benedicto M. Savellano iti nasao a panagtitipon. # (Web In-Action)


text:
Thursday, February 8, 2018
RICE SEEDS, NAITED KADAGITI MANNALON TI CABUGAO
Cabugao, Ilocos Sur – Nagturong dagiti Farmer Leaders ti ili a Cabugao, Ilocos Sur iti Municipal Agriculture Office, Brgy. Baclig, Cabugao, Ilocos Sur ita a Pebrero 8, 2018 tapno kitaenda iti mabatayanda iti maiwaras a Rice Seeds nga inted ti DA-RFO 1.
Maaramid ti distribution ti nasao a pamin-ian a pagay kadagiti mannalon babaen kadagiti DA-LGU Cabugao Staff ken dagiti Opisiales dagiti Asosasion ti mannalon iti tunggal barangay kalpasanna.
Umabot ti 470 Bags @ 40 kgs./bag ti maiwaras a bukel iti pagay.
Imbatad ni Mr. Nathaniel B. Galamgam, Municipal Rice Program Coordinator a maited daytoy a bin-i kadagiti Accredited nga Asosasion agraman iti SWISA ket makaammoda a mangprobitsar iti pakaibanaganna ta agbalinto a pundoda iti pagbayad dagiti makausar.
Dagitoy nga aksion ken inisiatiba ket gubuay iti napintas a timpuyog ti Pederasion ti mannalon ken iti LGU-Cabugao nga idauluan ni Mayor Josh Edward S. Cobangbang ken irepresentaran ni SBM Atty. Randy Baniaga G. Kinaud, Committee Chairman on Agriculture. # (Web In-Action)
Maaramid ti distribution ti nasao a pamin-ian a pagay kadagiti mannalon babaen kadagiti DA-LGU Cabugao Staff ken dagiti Opisiales dagiti Asosasion ti mannalon iti tunggal barangay kalpasanna.
Umabot ti 470 Bags @ 40 kgs./bag ti maiwaras a bukel iti pagay.
Imbatad ni Mr. Nathaniel B. Galamgam, Municipal Rice Program Coordinator a maited daytoy a bin-i kadagiti Accredited nga Asosasion agraman iti SWISA ket makaammoda a mangprobitsar iti pakaibanaganna ta agbalinto a pundoda iti pagbayad dagiti makausar.
Dagitoy nga aksion ken inisiatiba ket gubuay iti napintas a timpuyog ti Pederasion ti mannalon ken iti LGU-Cabugao nga idauluan ni Mayor Josh Edward S. Cobangbang ken irepresentaran ni SBM Atty. Randy Baniaga G. Kinaud, Committee Chairman on Agriculture. # (Web In-Action)
Posted by Bayan ng Cabugao, Ilocos Sur at 2:47 PM
Subscribe to: Post Comments (Atom)


text:
BANTAY, Ilocos Sur – Nagballigi dagiti polis iti Damortis, La Union a nangsaed iti maysa a lalaki a nangitaray iti kuarta ken selpon manipud iti katrabahuanna iti tiendaan publiko ti Vigan City idi rabii ti Pebrero 29.
Sakbayna, nagpulong ni Kathleen Ann Fernandez y Abo, 22, balasang, natibo ti Barangay Pangapinan, Lingayen, Pangasinan ken agnanaed iti Barangay Aggay, Bantay, Ilocos Sur nga idi agarup 9:30 ti rabii ti Pebrero 19, natakaw ti naglakuanda a kuarta nga agdagup iti P18,000.00 ken ti selponna a Samsung GTE 22 ket sinuspetsana a ni Paolo Ramos, 18, katrabahuanna iti public market iti Vigan City ti nangtakaw kadagitoy.
Idi dida masapulan ti suspek, nagpatulong ni Kathleen Ann iti ikitna nga agindeg iti Pangasinan ket nakikoordinar daytoy kadagiti polis iti Damortis para iti pannakasaed ti bus a nagluganan ti suspek a nagtungpal iti pannakatiliw daytoy.
Naikustodia ti suspek iti Damortis police station sa naipaima kadagiti polis ti Bantay, Ilocos Sur.
Saan a nailanad iti blotter no narekobre ti kuarta ken ti selpon iti ikut ti suspek.#


text:
Monday, September 4, 2017
NAPALAWA TI NATALON GAPU ITI NABUSLON A TUDO
Cabugao, Ilocos Sur – Iti panakaisar-ong ti Web In-Action kadagiti barangay ti Munisipalidad, naammuan kadagiti mannalon nga iti panagbuslon ti tudo iti limmabas a Bagyo ti nangipaay ti kasapulan tapno agtan-ay ita dagiti naimula a pagay iti Wet Season 2017 (Hunio-Nobiembre) nga agdagup iti 2,246.5 a bilang ti Ektaria a natalon, segun ken ni Municipal Rice Program Coordinator Nathaniel B. Galamgam, AT.
Kaaduan ita ti nanam-ayan iti kaadda ti naited a nagrugian a bukel ken ganagan babaen iti programa ti Gobierno Munisipal ken ti DA-RFO 1 a nausar iti panagbunubonda ken kasta metten a dakkel a katulonganda dagiti nagun-odda a Farm Machineries & Farm Implements.
Maibasar iti rekord ti DA-LGU, immabot ti 4,600 a bilang ti mannalon a nangbukel iti 35 a rehistrado nga asosasion ti mannalon iti naikkan iti pamalpalatpatan iti Cropping Calendar & Pattern of Planting iti Wet Season 2017 babaen iti naaramid a meeting sakbay iti nasaknap a panagbunubonda. Daytoy a tignay ket kankanayon nga ar-aramiden dagiti Staff ti DA-LGU nga idauluan ni Municipal Agriculturist Robert S. Savella.
Iti kallabes a Wet Season 2016, natun-oyan ti 1, 283 ektaria a natalon iti rainfed area ken
umabot met iti 971 ektaria iti irrigated area ket nagkair nga
2,204 ektaria ti natalon iti intero a Munisipalidad.
Kanaig daytoy, nailunsad iti Wet Season 2017 dagiti Municipal Techno-Demo Farm kadagiti estratehiko a lugar; Seed Production ken kasta metten iti Farmers Field School (FFS) in Rice Production kadagiti estratehiko a disso ti barangay ti ili. Dagitoy a demonstration area iti panagtalon ket tinawen a maar-aramid a pagtuladan dagiti mannalon a pagtitinnulongan nga isayangkat dagiti Ahensia a kas iti DA-RFO 1; OPAG-Ilocos Sur; Agriculture Training Institute (ATI)- Region 1; Ilocos Norte Research Experimental Center (INREC-Batac) ken iti LGU-Cabugao nga idauluan ni Mayor Josh Edward S. Cobangbang.
Dagitoy nga aksion ken inisiatiba ket gubuay iti napintek a programa ti Gobierno Munisipal nga idauluan ni Mayor Josh Edward S. Cobangbang tapno makomplementaran iti regta dagiti mannalon nga agpataud iti umanay a suplay a pagtaraon dagiti umili. # (Web In-Action)
Kaaduan ita ti nanam-ayan iti kaadda ti naited a nagrugian a bukel ken ganagan babaen iti programa ti Gobierno Munisipal ken ti DA-RFO 1 a nausar iti panagbunubonda ken kasta metten a dakkel a katulonganda dagiti nagun-odda a Farm Machineries & Farm Implements.
Maibasar iti rekord ti DA-LGU, immabot ti 4,600 a bilang ti mannalon a nangbukel iti 35 a rehistrado nga asosasion ti mannalon iti naikkan iti pamalpalatpatan iti Cropping Calendar & Pattern of Planting iti Wet Season 2017 babaen iti naaramid a meeting sakbay iti nasaknap a panagbunubonda. Daytoy a tignay ket kankanayon nga ar-aramiden dagiti Staff ti DA-LGU nga idauluan ni Municipal Agriculturist Robert S. Savella.
Iti kallabes a Wet Season 2016, natun-oyan ti 1, 283 ektaria a natalon iti rainfed area ken
umabot met iti 971 ektaria iti irrigated area ket nagkair nga
2,204 ektaria ti natalon iti intero a Munisipalidad.
Kanaig daytoy, nailunsad iti Wet Season 2017 dagiti Municipal Techno-Demo Farm kadagiti estratehiko a lugar; Seed Production ken kasta metten iti Farmers Field School (FFS) in Rice Production kadagiti estratehiko a disso ti barangay ti ili. Dagitoy a demonstration area iti panagtalon ket tinawen a maar-aramid a pagtuladan dagiti mannalon a pagtitinnulongan nga isayangkat dagiti Ahensia a kas iti DA-RFO 1; OPAG-Ilocos Sur; Agriculture Training Institute (ATI)- Region 1; Ilocos Norte Research Experimental Center (INREC-Batac) ken iti LGU-Cabugao nga idauluan ni Mayor Josh Edward S. Cobangbang.
Dagitoy nga aksion ken inisiatiba ket gubuay iti napintek a programa ti Gobierno Munisipal nga idauluan ni Mayor Josh Edward S. Cobangbang tapno makomplementaran iti regta dagiti mannalon nga agpataud iti umanay a suplay a pagtaraon dagiti umili. # (Web In-Action)
Posted by Bayan ng Cabugao, Ilocos Sur at 11:04 AM
Subscribe to: Post Comments (Atom)


text:
Nadanon ti panaglukat ti klase iti elementaria, Manong Danny. Kasta unay ti ragsakko ta napanak impalista ni Nanang Marie. Impagarupko a kunkunana laeng ti panangpabasana kaniak.
Sakbay a mapanak agbasa, naiwaywaykon ti baka, nakasagadakon iti paraangan ken naisaganakon ti pammigatmi. Nakurang maysa kilometro ti pagnaek a mapan agbasa. Masansan nga awan a kuartak ken kamatis wenno kamotit laeng ti innapuy a pangaldawko. Ngem naragsakak lattan, Manong Danny, ta pinagbasanak ni Nanang Marie.
No kasdiay a recess, agpakniak iti amianan ti eskuela ket agrepasoak iti leksionmi imbes a makigrupoak kadagiti kaklaseak. Sutilendak ngamin no kasdiay a makitada nga awan ti igatangko iti recess. Saanko lattan nga intaltalek ida agingga iti naumada met laeng.
Maysa nga aldaw, agbasbasaak iti leksionko iti sirok ti banaba idi immasideg da Belinda ken Helen. Saan unay a makasursurot dagitoy iti klase ta ad-adda met a ti agtelebabad ti ar-aramidenda.
“Hoy Nora, kopiaenmi man tay assignmenttayo,” kinuna ni Belinda.
“Mandiak, agaramidkayo met iti assignmentyo,” insungbatko.
“Nagtangsitkan!” kinuna ni Belinda ket pinungotnak.
“Ibbatannak!” nakunak ket inwadagko. Uray la naidaramudom ni Belinda iti pigsa ti panangiduronko. Bimmangon ket dinarupnak. Nagludonkami iti daga.
Apagisu met a limmabas ti maestrami ket pinagsinanakami.
“Apay a nagapakayo?” imbaniekes ti maestrami.
“Ni Noraly, ma’am, pinungotnak idi diak kayat a padawatan iti merienda,” kinuna ni Belinda.
“Wen, ma’am,” insarurong met ni Helen.
“Kasta?” pimmidut ti maestrami iti bislak ket pinanalpiitna ti ubetko. Uray la naapputko ti kutitko gapu iti sakitna. Nakaluaak.
Ginuyabandak da Belinda ken Helen sada immadayo nga agkatkatawa.
Kunak no saanen a dumanon pay ken ni Nanang Marie ti napasamak. Ngem idi sumrekak iti paraangan, nakitak ni Nanang Marie a nakatugaw iti sirok ti mangga. Idi makitanak, sinabatnak ket kasla sumged dagiti matana a nangpungot kaniak.
“Salbagka nga ubing, apay a kinabilmo diay anak ni Mare Celia?” urayak la nagtiritir iti sakit ti kuddotna iti luppok.
“Isu ti nangpungot kaniak, Nanang!” nakunak.
“Ne, ta nalaingka payen nga agulbod!” nakuna ni Nanang Marie.
Iti dayta a rabii, saanak a pinakan ni Nanang Marie. Naturogak nga awan ti karga ti tianko.
Diak naaluadan ti panagarubos ti luak. Inay-ayko ti agdama a kalak-amak.
(Adda tuloyna)


text:
VIGAN CITY – Uray ti Baluarte sadiay Barangay Salindeg ditoy siudad a nakaipasdekan dagiti babassit a paglakuan iti paraangan ti pagtaengan ni dati a Gov. Luis “Chavit” Singso ket saanen a pakawanen dagiti mannibrong a pagtakawan.
Sakbayna, nakaawat iti tawag iti selpon ni Police Supt. Maximo Almachar Taclas, OIC ti Vigan City police station nga adda natiliw a babai a mannanakaw iti mismo a sungadan ti pagtaengan ni Singson a nakaipasdekan dagiti babassit nga stalls nga aglaklako kadagiti souvenir t-shirts ken dadduma pay nga aruaten.
Dagus a nagturong da SPO1 Allan Reoliquio ken PO1 Lawrence De Vera Forges ket idi nakadanonda iti Baluarte, impaima kadakuada ni Patrina Artajos y Arruejo, 19, naasawaan, saleslady ti Lumen’s Souvenir Shop a kukua ni Iluminada Tapaya Amoroso a masarakan iti compound ti Baluarte ti suspek a maysa nga Elizabeth Tenorio Afroilan, 27, naasawaan, ken residente iti Barangay Tay-ac, Bantay, Ilocos Sur.
Segun iti panagimbestiga dagiti polis, idi agarup 4:30 ti malem ti nadakamat a petsa, nakita ni Artajos ti suspek iti uneg ti puestona a nagpammarang nga adda gatangen na.
Mapapati nga idi nakaliway ti biktima, pinorsar ni Tenorio a linuktan ti kabinet ket innalana ti bag a naglaon iti P800.00 sa timmaray a naglibas.
Nagpaarayat ni Artajos kadagiti padana a tindera ket kinamatda ti suspek agingga iti naipiskotda.
Naipan ti suspek iti police station para iti pannakaimbestigana ken umisu a disposion.
Ngem saanen a narekobre ni Artajos ti bagna ken ti kuartana a mapapati nga inlibas nga inyawat ni Tenorio iti kakumplotna.
Iti pannakaisurat daytoy, naiyendorson iti City Prosecutor’s Office, Vigan City ti kaso a robbery maikontra ken ni Tenorio ket nai-docket daytoy iti babaen ti NPS Nr. I-14-INQ-13J-00141
Kabayatanna, natakaw ti bag ti maysa a tindera iti uneg ti puestona a mapapati a sinikuat ti maysa a nagpamma-rang a kustomer.
Nagpulong iti polis ni Janet Rivera y Acosta, 36, naasawaan, tindera, ken residente iti Barangay Poblacion Este, ditoy nga ili, a natakaw ti bagna a naglaon iti Samsung Galaxy tab, Nokia and Samsung cell phones, jewelries, Philippine passport, resresibo ken kuarta nga agdagup iti sumurok kumurang P40,000.00.
Segun iti biktima, imbatina ti bagna iti kayo a tugaw iti uneg ti puestona iti vegetable section ti tiendaan ket inasikasona ti maysa a kustomer.
Naduktalan laengen ni Rivera nga awanen ti bagna idi makapanaw ti kustomerna.
Maysa a butcher ti nangibaga iti polis a nakitana ti maysa a lalaki a nagaruat iti amarilio a jersey ken maroon a diaket iti puesto ket daytoy ti masuspetsa a nangala iti bag ni Ricera.
Sinapul dagiti polis ti suspek ngem saandan a nabirokan.#.#


text:
Abagatan nga Aprika
Nagsasabtan: 30°S 25°E / 30°S 25°E
Ti Abagatan nga Aprika, opisial a ti Republika ti Abagatan nga Aprika, ket maysa a pagilian a mabirukan idiay akin-abagatan a murdong iti Aprika. Nabingbingay daytoy iti siam a probinsia, nga addaan iti 2,798 kilometro (1,739 mi) nga aplaya[8][9] kadagidiay taaw ti Atlantiko ken Indiano.[10] Iti amianan iti daytoy a pagilian ket naisanglad dagiti kaarrubana a teritorio iti Namibia, Botswana ken Zimbabwe; ti daya ket ti Mozambique ken Swaziland; ti Lesoto ket maysa a enclave a napalikmutan babaen ti teritorio ti Abagatan nga Aprika.[11]
Ti Abagatan nga Aprika ket maysa nga adu ti etnikona a pagilian ken adda dagiti nadumaduma a kultura ken pagsasao. Adda dagiti sangapulo ket maysa a mabigbigan a pagsasao iti batay-lintegna.[10] Dua kadagitoy a pagsasao ket nagtaud idiay Europa: Ingkes ti Abagatan nga Aprika ken Aprikaans, ti maysa a pagsasao a nangruna a nagtaud manipud iti Olandes a sinasao babaen dagiti kaaduan ti puraw ken dagiti Namarisan a Taga-Abagatan nga Aprika. Nupay nga ti Ingles ti kadawyan nga inus-usar iti biag ti publiko ken komersio, daytoy ket ti maikalima laeng a kaaduan nga ibalbalayan a pagsasao.[10] Amin nga etniko a ken dagiti grupo ti pagsasao ket addaan iti politiko a pannakairepresentana ti batay-linteg a demokrasia ti pagilian a mangbukel ti parlamentario a republika; a saan a maipada kadagiti kaaduan a parlamentario a republika, dagiti puesto ti daulo iti estado ken daulo iti gobierno ket naitiptiponda iti maysa a nagitaltalek ti parlamentario a Presidente.
Agarup a 79.5% ti populasion ti Abagatan nga Aprika ket addaan iti kaputotan a nangisit nga Aprikano,[12] a nabingbingay kadagiti nadumaduma nga etniko a grupo nga agsasao kadagiti sabsabali a pagsasao a Bantu, ken siam kadagitoy ket addaan iti opisial a kasasaad.[10] Ti Abagatan nga Aprika ket aglaon pay kadagiti kadakkelan a komunidad dagiti Europeano, Asiatiko, ken dagiti naglalaok iti kaputotan idiay Aprika.
Ti Abagatan nga Aprika ket nairanggo a kas maysa a naitengngaan ti ngato ti matgedan nga ekomnomia babaen ti Banko ti Lubong.[13] Adda daytoy ti kadakkelan nga ekonomia idiay Aprika, ken ti maika-28 a kadakkelan iti lubong.[14] Agarup a pagkapat ti populasion ket awan trabahona[15] ken agbibiag ti basbassit ngem US $1.25 ti maysa nga aldaw.[16]
Dagiti nagibasaran[urnosen | urnosen ti taudan]
- ^ "Ti Batay-linteg". Batay-linteg a korte iti Abagatan nga Aprika. Naala idi 3 Septiembre 2009.
- ^ "Nagruna nga Agglomerasion iti Lubong". Citypopulation.de. Naala idi 30 Oktubre 2011.
- ^ Ti Khoi, Nama ken Sasao a San; senial a pagsasao; Aleman, Griego, Gujarati, Hindi, Portuges, Tamil, Telegu ken Urdu; ken Arabiko, Hebreo, Sanskrito ken "ken dadduma pay a pagsasao nga inus-usar kadagiti maipanggep ti relihion idiay Abagatan nga Aprika" ket addaan iti opisial a kasasaad. Kitaen ti Kapitulo 1, Artikulo 6, iti Batay-linteg.
- ^ "Mid-year population estimates 2015" (PDF). Statistics South Africa. Naala idi 11 Agosto 2015.
- ^ a b c d "South Africa". International Monetary Fund. Naala idi 2015-04-26.
- ^ "Gini Index". World Bank. Naala idi 2 Marso 2011.
- ^ "2015 Human Development Report" (PDF). United Nations Development Programme. 2015. Naala idi 15 Disiembre 2015.
- ^ "Turay ti Aprikano Panagpatalged ti Maritimo". Turay ti Abagatan nga Aprika a Panagpatalged ti Maritimo. Naala idi 16 Hunio 2008.
- ^ "Coastline". The World Factbook. CIA. Naala idi 16 Hunio 2008.
- ^ a b c d "Napardas a Kinapudno para iti Abagatan nga Aprika". SouthAfrica.info. Abril 2007. Naala idi 14 Hunio 2008.
- ^ Guy Arnold. "Lesotho: Tawen a Naireprepaso 1996 – Britannica Online Encyclopedia". Britannica.com. Naala idi 30 Oktubre 2011.
- ^ "Tangnga ti tawen a karkulo ti populasion 2011" (PDF). Dagiti Estadistika ti Abagatan nga Aprika. 2011. Naala idi 30 Hulio 2011.
- ^ "Abagatan nga Aprika – Banko ti Lubong". Data.worldbank.org. Naala idi 30 Oktubre 2011.
- ^ Ti datos ket mangitudtudo ti tawen ti 2010. Datos a nakaibatayan ti Sangalubongan a Pangpakitaan ti Panagrangrang-ay, Banko ti Lubong. Naala idi 30 Septiembre 2011.
- ^ "Ti Abagatan nga Aprika nga Awan Trabahona ket Dumakdakkel iti 23.5%". Bloomberg. 5 Mayo 2009. Naala idi 30 Mayo 2010.
- ^ "HDI" (PDF). UNDP.
Adu pay a mabasbasa[urnosen | urnosen ti taudan]
- A History of South Africa, Third Edition. Leonard Thompson. Yale University Press. 1 Marso 2001. 384 pages. ISBN 0-300-08776-4.
- Economic Analysis and Policy Formulation for Post-Apartheid South Africa: Mission Report, Agosto 1991. International Development Research Centre. IDRC Canada, 1991. vi, 46 p. Without ISBN
- Emerging Johannesburg: Perspectives on the Postapartheid City. Richard Tomlinson, et al. 1 Enero 2003. 336 pages. ISBN 0-415-93559-8.
- Making of Modern South Africa: Conquest, Segregation and Apartheid. Nigel Worden. 1 Hulio 2000. 194 pages. ISBN 0-631-21661-8.
- South Africa: A Narrative History. Frank Welsh. Kodansha America. 1 Pebrero 1999. 606 pages. ISBN 1-56836-258-7.
- South Africa in Contemporary Times. Godfrey Mwakikagile. New Africa Press. Pebrero 2008. 260 pages. ISBN 978-0-9802587-3-8.
- The Atlas of Changing South Africa. A. J. Christopher. 1 Oktubre 2000. 216 pages. ISBN 0-415-21178-6.
- The Politics of the New South Africa. Heather Deegan. 28 Disiembre 2000. 256 pages. ISBN 0-582-38227-0.
- Twentieth-Century South Africa. William Beinart Oxford University Press 2001, 414 pages, ISBN 0-19-289318-1
Dagiti silpo ti ruar[urnosen | urnosen ti taudan]
Midia a mainaig iti Abagatan nga Aprika iti Wikimedia Commons
- Abagatan nga Aprika
- Dagiti pagilian idiay Aprika
- Dagiti pagilian a nagbeddengan ti Taaw Atlantiko
- Dagiti pagilian ti Taaw Indiano
- Dagiti pagilian ken teritorio nga agsasao ti Ingles
- Dagiti dati a kolonia ti Britaniko
- G20 a pagpagilian
- Dagiti liberal a demokrasia
- Dagiti estado a kameng ti Kappon ti Aprika
- Dagiti estado a kameng ti Mankomunidad ti Pagpagilian
- Dagiti estado a kameng ti Nagkaykaysa a Pagpagilian
- Dagiti republika
- Dagiti estado ken teritorio a nabangon idi 1910


text:
El Salvador, Misamis Oriental
Ti Siudad ti El Salvador ket maysa a maika-4 a klase a siudad iti probinsia ti Misamis Oriental iti Filipinas.
Dagiti baranggay[urnosen | urnosen ti taudan]
Ti Siudad ti El Salvador ket nabingbingay a politikal iti 15 a barbaranggay.[2]
- Amoros
- Bolisong
- Pedro Sa. Baculio (Bolo-Bolo)
- San Francisco de Asis (Calongonan)
- Cogon
- Himaya
- Hinigdaan
- Kalabaylabay
- Molugan
- Poblacion
- Kibonbon
- Sambulawan
- Sinaloc
- Taytay
- Ulaliman
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Misamis Oriental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Misamis Oriental". Datos ti Populasion ti Ili. Dibision ti Panagsukisok ti LWUA. Naala idi 17 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Estado ti Mehiko
Ti Estado ti Mehiko (Espaniol: Estado de México, panangibalikas: [esˈtaðo ðe ˈmexiko] ( denggen)) ket maysa kadagiti 32 a Pederal nga Entidad ti Mehiko. Daytoy ti kaaduan ti populasion, ken ti pay kapusekan ti populasion nga estado. Daytoy ket nabingbingay kadagiti 125 nga ili ken ti kapitolio a siudadna ket ti Toluca de Lerdo.
Ti Estado ti Mehiko ket masansan a naipangyababa iti "Edomex" manipud iti Estado de México iti Espaniol, tapno mailasin daytoy manipud ti nagan ti napno a pagilian. Daytoy ket mabirukan idiay Abagatan-Tengnga a Mehiko. Daytoy ket beddengan babaen dagiti estado ti Querétaro ken Hidalgo iti amianan, ti Morelos ken Guerrero iti abagatan, ti Michoacán iti laud, ti Tlaxcala ken Puebla iti daya, ken palikmutanna kadagiti tallo a bangir ti Siudad ti Mehiko (ti dati a Pederal a Distrito).
Dagiti silpo ti ruar[urnosen | urnosen ti taudan]
Midia a mainaig iti Estado ti Mehiko iti Wikimedia Commons
Datos ti heograpia a mainaig iti Estado ti Mehiko iti OpenStreetMap
- (iti Espaniol)—Website ti Estado ti Mehiko


text:
VIGAN CITY – Nagpetision dagiti traysikelan a maingato ti plete ti traysikel iti Metro Vigan.
Kinuna ni Jesus Cardenas, presidente ti Metro Vigan Tricycle Operators’ Association, a kangrunaan a rason ti panagp-tisionda ti panagpangato ti presio ti gasolina.
No matungpal ti petision ti MVTODA, agbalin a P10 ti ti regular a plete ti traysikel, P8 kadagiti senior citizens ken estudiante.
Kangrunaan a reklamo ti riding public ti saan a panangsupli dagiti tricycle drivers iti P10 a pagpleteda ken ti nangina a singirda iti plete uray asideg ti pagdissaagan ti pasahero.#


text:
DAGUPAN CITY – Indagadag ti Kapisanan ng mga Brodkaster ng Pilipinas (KBP) ti madagdagus a pannakasolbar ti nagsaruno a pannakapapatay dagiti dua a kameng ti media itay nabiit.
Iti news report manipud iti Bombo Dagupan a naipatangatang Bombo Radyo Vigan idi Hunio 17, kinondenar ni KBP President Herman Basbaño a maysa a dakkel a disnog iti nawaya a panagiwarnak ti pannakapapatay da Joselito Agustin, broadcaster ti DZJC Aksyon Radyo Laoag ken Desiderio Camangyan, anchor ti Sunrise FM iti Mati, Davao Oriental, itay nabiit.
“I condemn in the strongest possible terms the barbaric attack that targeted innocent media practitioners. This barbaric and vicious attack on innocent journalist deserves the condemnation of every sector,” kinuna ni Basbaño.
Kanaig daytoy, indawat ti KBP president ken bise presidente pay ken chief operating officer ti AM Division ti Bombo Radyo Philippines, kadagiti maseknan nga otoridad a mangiwayatda kadagiti madagdagus nga addang tapno matiliw dagiti nangisayangkat iti krimen tapno maikkan iti hustisia dagiti biktima ti pammapatay.
Kabayatanna, napag-aanamongan iti miting dagiti kameng ti KBP-Ilocos Norte ti panangipaayda iti tulong a pinansial iti pamilia ni Agustin.
Boluntario ti tulong nga ipaay dagiti estasion ti radio iti napanawan ti radio broadcaster.
Mangipaay pay ti KBP iti P25,000 kas burial assistance ken ni Agustin agsipud ta kameng daytoy iti nasao a gunglo.
Impanamnama met ni Governor-elect Imee Marcos ti panangitedna iti tulong iti napapatay a broadcaster.
Napaltogan ni Agustin kabayatan ti panagdaliasatna iti national highway a sakup ti Barangay Barit, Laoag City idi 9:45 ti rabii ti Hunio 16.
Natay ni Agustin iti ospital a nakaitarayanna gapu kadagiti grabe a sugatna.
Impatay met ni Camangyan ti sugatna iti ulo gapuanan ti pannakapaltogna bayat ti maysa a pakontes iti sanguanan ti asawa ken anakna.
Kitkitaen dagiti inbestigador no adda pakainaigan dagiti komentario ni Camangyan mainaig iti illegal logging iti pannakapapatayna.
Nagapela pay ni Basbaño iti gobierno a mangaramid kadagiti pamuspusan tapno agsardengen ti agtultuloy a pannakapapatay dagiti inosente a kameng ti media iti pagilian a kaadduanna ti saan pay a naikkan iti hustisia.#


text:
MAGSINGAL, Ilocos Sur – Dimmakkel ti napastrek ti tiendaan publiko, segun iti mayor daytoy nga ili.
Kinuna ni Mayor Arlene Favis nga aganayen P2 milion ti napastrek ti public market ditoy idinto a kagudua pay laeng ti tawen idinto a nasurok la a P2 milion ti napastrekna idi napan a tawen.
Kinuna ti mayor a nagun-od daytoy gapu iti yaadu dagiti vendors a nangala iti puestoda iti ngato ken baba ti tiendaan ken yaadu ti bilang dagiti transient vendors.
Innayon ti mayora a saan a nakaapekto iti pamastrekan ti tiendaan ti panangibabada iti renta dagiti stalls.#


text:
Plantilia:Cite ngs
Daytoy a plantilai ti dakamt ket mabalin a mausar para iti panagdakamat ti sabanas ti datos ti U.S. National Geodetic Survey (NGS).
Panagusar
Ti panagbiruk a makina ket mabirukan ditoy. Daytoy ket makasapul ti aproksimado dagiti nagsasabtan iti benchmark.
Dagit pateg para iti
pidken
name ket nasken a mainaganan. Saan maipalubos dagit idi nanaganna parametro. Ti parametro ti
designation ket parbo a nagan ti
name ken ti
id ket parbo a nagan para iti
pid.
Dagiti pagarigan
- dagiti addaan iti nanaganan parametro
{{cite ngs |pid=GT1811 |name=Whitney}} → "Whitney". NGS data sheet. U.S. National Geodetic Survey.
- dagiti addaan iti di nanaganan parametro
{{cite ngs|GT1811|Whitney|2008-10-31}} → "Whitney". NGS data sheet. U.S. National Geodetic Survey. Naala idi 2008-10-31.
Kitaen pay
- Dagiti baw-ing − no adda, dagiti sabali a nagan daytoy a plantilia a mabalin a mausar
- {{NGS}}
- {{cite gnis}}
- {{cite web}}


text:
ASINO NI MARK TWAIN?
Maysa kadagiti kalatakan ken naballigian a mannurat ket ni Samuel Langhorne Clemens. Maysa nga Amerikano a nobelista ken humorist.
Ngem saan nga inaramat ni Clemens ti pudno a naganna iti panagsuratan. Kinaykayatna nga inusar ti pen name a Mark Twain. Kinapudnona ket nalatlatak pay dayta pen namena ngem ti pudno a naganna.
Dua kadagiti nobelana iti maysa kadagiti kalatakan pay laeng iti lubong ti literatura. Mabasbasa pay laeng agingga ita. Naikabil iti pelikula ken pasaray mabuya iti telebision. Dagitoy a nobelana ket ti The Adventures of Tom Sawyer ken ti The Adventures of Huckleberry Finn.
Nagserye pay dagita a sinuratna iti ABS-CBN. Ket iti inaldaw idi panangbuybuyak, napaliiwko a napintas dagiti panangibudi ni Clemens dagiti makapakatawa a pagteng.
Ni Clemens ket ad-adda a maawagan a kas humorist.
Asino aya ni Clemens?
Naiyanak sadiay Florida, Missouri idi Nobiembre 1835. Naikonsidera a kas isu ti “greatest humorist of 19th Century American literature.
Idi 1839 nagdappat ti pamilia Clemens sadiay Hannibal, Missouri iti igid ti Mississippi River. Awanan iti formal education. Ngem nagtrabaho kadagiti print shops ken opisina dagiti pagiwarnak a nakasursuruanna iti agsurat.
Sinuratna ti kaunaan a saritana ti “The Celebrated Jumping Frog of Calaveras County” idi 1865. Maibilang daytoy a kas klasiko a sinurat. Daytoy a saritana ket ti “Mark Twain” ti inaramatna a kas pen name. Sipud idin, no agsurat daytoy, aramatennan ti Mark Twain.
Ngem kadagiti sinuratna, nalawag ti pannakaiparang kadagiti riyalistko wenno nakapappapati a banag. Ken kangrunaanna, inayunanna ti panagpapada ti amin a tao ania man daytoy iti marisna a kas bugas ti tema ti nobelana a “The Adventures of Huckleberry Finn.”
Kas maysa a humorist, naam-ammo ti istilona nga agpakatawa babaen kadagiti natadem a kapanunotan ken paliiwna iti kababalin dagiti tao lalo iti false pride ken self-importance. Nagaramat met kadagiti tekniko nga exaggeration wenno hyper technique.
Ti kayat a sawen ti “Mark Twain” ket “dallot ti mangngalap iti dua kadeppat’ unegna a karayan”. No batoken a nalaing ti kaipapananna, “saan a nauneg ken saan met a narabaw” a dallot; ngem ketdi addaanda iti biag a mangkulding ti kaipapanan ti tao a kas mangngalap iti karayan ti biag. Wenno kas mannurat iti karayan ti pluma. ##
Sunday, September 27, 2009
ASINO NI MARK TWAIN?


text:
Mano laengen nga aldaw ti palabsen…agleppasen ti termino (60 days) ti Mindanao Martial Law nga indeklara ni Pres. Duterte. Ti burburtia ken kontrobersiya iti agdama ket no ania ngata ti sumaganad a mapasamak?
Agtultuloy pay ngata ti imposisyonna wenno agraduaren? No mapasardeng kas pangarigan….kasanon ti Marawi nangruna no dipay nalpas ti gubat? Kasanon ti gannuat ti gobyerno a mangpulbos kadagiti terorista iti sapasap a Mindanao? Saan laeng a Maute ti grupo a kalaban ti gobyerno. Adu pay dagiti grupo a pagaammon ti amin nga adun ti pinatpatayda. Ti nasakit, patgedanda pay dagiti biktimada. Maysa ditan ti Abu Sayaf agraman BIFF wenno Bangsamoro Islamic Freedom fighters ken dadduma pay.
No maisardeng ti martial law, kas kidddaw dagiti kontra… adda pay ngata ngipen ti gobyerno tapno mapulbos dagita a terorista? Saan ngata a pabor kadagiti terorista no maisardeng ti martial law? Agtultuloy manen ti panagpaaduda. Ad-addan a rumikut ti problema. Arasaas: total nairugi met laengen ni Digong ti addang kontra terorismo… itultuloynan agingga iti mariputda.
***
Hulyo 22... maammuanen no agtultuloy ti martial law wenno maisardeng. Malpaston ti ennemapulo nga aldaw kas sagudayen ti deklarasyon. Adu ti agam-amak no maguped ti narugian a misyon, kunada. Amangan ta bumales kano dagiti napilayan a grupo dagiti terorista. Amangan ta sumakupdanto manen iti sabali pay a siyudad wenno ili.
Sabalinto manen a gubat ti mapasamak. Dinton agtalna ti Mindanao. Ti imasna, naipalgak kadagiti limmabas a damag nga adda talaga suporta dagiti dadakkel a grupo ken tattao kadagiti terorista. Nairakurak pay nga adda payen ditoy pagilian dagiti gangannaet a terorista a tumultulong. Kinapudnona, imbulgar ni Turkish Ambassador Esra Cancour nga adda kano maysa a grupo dagiti terorista a Turkish ti addan ditoy Pilipinas.
Santisima a babassit ken dadakkel….no pudno ti nakunana, dakkel ti posibilidadna a tumulong dagitoy kadagiti terorista-lokal a lumablaban ita iti gobyerno, saan aya?
Manarimaanen ti beripikasyon nga isaysayangkat ti AFP tapno maammuan ti kinapudno iti inrakurak ti ambassador.
Masapul ti daras ken umno a beripikasyon tapno mapengdan wenno maunaan ti aniaman a plano dagita a terorista manipud sabali a pagilian. Narigaten nangruna ket uso latta ti kunkunada a PEKE A DAMAG.
Saludsod: adda ngata met peke a terorista? Pasarunson a saludsod: adda ngata met peke a martial law? Maryunes!
***
Iti uneg kano ti kinse-dias…malpasen ti gubat sadiay Marawi. Nagkuna? Ni Pres. Digong. Aya? Ngem guray, pards…Nagdaplis met ni PNP Chief Bato nga uray lima agingga’t sangapulo laengen nga aldaw, nalpasen ti gubat. Aniaaa??? Ket no grabe latta ti binnakbakan dagiti dua a puwersa iti agdama sadiay? Kasanom kano nga iringpas iti uneg ti no mano laeng nga aldaw? Tsk tsk….maymayat koma, kunada…no dida koman mangiyan-anunsiyo iti deadline ti gubat. Ngamin no saan a naipatungpal… mangangada manen. Awanton ti mamati. Kas koma iti benneg ti AFP. Kinunada itay nabiit a didan mangted iti deadline no di ketdi, agsentroda laengen iti annongenda kontra terorista. Malagipko pay ti istorya daydi lolok: uray kano kampilan laeng ti armasda, dida nagamak a simmaranget kadagiti kalabanda a de-pusil. Nia’t napasamak? Ay ket natural, naabak dagiti nagarmas iti badang ken buneng. Ngem no koma ta ti armasda koma kano idi ket kas kapipigsa ti armas dagiti Maute…mayat koma ti laban.
Saan ngata a kasta ita ti mapaspasamak idiay Marawi? Amangan ta mas high-tech dagiti ramit ti kalaban ngem ti armas dagiti soldadotayo. Nakas-ang a kinapudno nangruna no naka-shabu pay dagiti terorista. Daplis: matuduan ken mainitan, puyat ken bannog ti sasaaden dagiti government forces….saanda ngata nga aglulupoyen a makirupak. Bastanteda ngata iti bitamina wenno aniaman a pangnayon iti kiredda? Ti imasna, adda la bassit nga atap kontra kadakuada…pagbalinendan a higante ti pammadakes. Nakasaksakit a kinapudno, ngem pudno. Adda dagiti kailiantayo ti agsirsirip ken agsisiim lattan iti pagbiddutan ti gobyerno tapno adda pangikugnalanda iti ngalawngawda. No koma kano ta tumulongda laengen a mangparmek kadagiti kibur ti kagimongan, saan ngata a mas maymayat? Padasenda koma ti mapan met idiay firing line ta ipapasda ti kinatured wenno kinatakrotda, pwe!
***
Manarimaan ti giyera-Marawi. Adda met dagiti gumidgiddan nga en-enkuwentro iti nagbaetan ti tropa ti gobyerno ken dagiti rebelde. Kas koma ti napasamak a rinnupak iti nagbaetan ti NPA ken military sadiay Brgy. L-S Sarmiento, Laak, Compostela Valley itay kanikatlo nga aldaw. Walo a kameng ti New People’s Army (NPA) ken maysa a soldado ti natay.
Nagpaut iti arig maysa nga oras ti rinnupak. Babaen iti report ti 10th Infantry Division nga idauluan ni Brig. Gen. Noel Clement…adda naawatda nga intel-report nga adda grupo dagiti NPA ti agpanggep a mangriribuk sadiay Compostela ken kabangibang a disso sadiay Davao region tapno ibabainda kano ni President Rodrigo Duterte para iti mapaspasungadan a SONA inton Hulyo 24. Nagtignay a sigida ti military. Immatras dagiti rebelde. Nakasamsam ti military kadagiti high powered nga armas a pakairamanan dagiti M-16 ken M-60 Machine gun. Tsk tsk….kasta manen ti napasamak itay nabiit idi immataki dagiti terorista a BIFF ken ASG.
Sus maryusep! Kasano a di makaunget ni Pres. Duterte? Maib-ibusen ti pasensiyana isu a no dadduma, makaisawang kadagiti dakes a sao ken ballaag. Ita, subliantayo manen ti Marawi. Adda posibilidadna nga adda dagiti grupo ti agplanplano a sumrek idiay Marawi tapno tulunganda dagiti makirinrinnupak a Maute. No mapasamak daytoy, dumegdeg ken agpaut pay ti gubat sadiay. Ket no addanto pay sumrek manipud kadagiti terorista a grupo manipud sabali a pagilian….nalpas ti puli! Amangan, kunada, ta agramaram ketdi ti sakupen ti Martial Law…saan laengen nga idiay Mindanao. Maalumiimak nga agpugto, pards. Kumararagtayo laengen ta di koma pumudno.
***
Saan laengen a kontra terorista ti labanan dita lumaud. Kagiddannan ti kontra illegal a droga. Kas nairakuraken kadagiti naglabas….adun a bulto dagiti droga ti nasamsam ti tropa ti gobyerno manipud kadagiti nagdappatan dagiti terorista. Kaawatan a mabalin a dita ti pagtataudan ti buslon ti kuartada a paggatangda iti ramitda. Kas imbutaktak ti maysa a natiliw a terorista nga adda suweldona a nasurok kinse-mil iti binulan kas baro a recruit.
Kaawatan a kuarta ken droga ti sammaked dagiti terorista tapno umadu ti puwersada. Dayta nga eksena ti nagpaburek iti dara ni Pres. Digong nangruna idi naibutaktak a nabiag manen ti illegal drug trade idiay New Bilibid Prison (NBP).
Iti ungetna, nakunana payen a gumatang kano iti dadael a barko ta ditana nga ilugan dagiti Bilibid inmates a karaman iti illegal a drug trade sananto kano lussoken wenno abutan ti barko agingga’t lumned.
Kunana ngarud: “Resurgence of drug trade in Bilibid due to cellphone. Ginagawa tayong gago ng mga kriminal”! Piman met a presidente. Sabagay, nangato latta ti approval ratingsna iti kaudian a survey. Relax lang apo.
Masolbarto met laeng dagita a parikut. Dika unay ag-highblood amangan ta no agsakitka, adu ti agpalakpak. Ngek. Adios mi amor, ciao, mabalos!


text:
VIGAN CITY – Linisian daytoy biktima ti walang nga aso iti kalsada ngem naikras ti luganna a nagresulta iti pannakatayna ken pannakadundunor ti insakayna.
Naideklara a dead on arrival ni Chester Pilier y Vitamog, 16, barito, ken residente iti Barangay San Jose ditoy siudad gapu kadagiti grabe a sugatna idinto a nadundunor ti insakayna a ni Chandler Paz y Balangatan, 16, barito, ken residente iti San Julian Norte ditoy met laeng siudad.
Segun iti report ti polis, idi agarup 11:48 ti rabii ti Agosto 23, agdaldaliasat ti motorsiklo a Honda TMX a minaneho ni Pilien idi kellaat a bimmallasiw ti maysa a walang nga aso iti kalsada ket iti pananglisi ni Pilien, naidungpar ti luganda ti maysa a kongkreto a tugaw.
Segun pay iti report, mapapati a nakainom dagiti dua a biktima.#


text:
VIGAN CITY – Naidagadag ti panangiprioridad ti gobierno probinsial ti pannakailatang ti pondo para ti pannakatarimaan ti Rivero Street ditoy siudad.
Segun ken ni Konsehal Juan Carlo Medina, indagadagna ken ni Gov. Ryan Singson ti pannakapasayaat ti kalsada ti Rivero Street agsipud ta abut-aboten nupay kangrunaan a pagdalanan dagiti traysikel ken dyip ken dadduma pay a lugan a mapan iti University of the Philippines, iti Baluarte a pagtaengan ni dati a Gov. Luis “Chavit” Singson wenno iti kaparanget nga ili ti Caoayan.
Kinuna ni Medina nga imbagana iti gobernador nga ilungalongna ti pannakaaramid ti maysa a resolusion para iti pannakapasayaat ti nasao a kalsada nga ilatanganto ti gobierno probinsial inton adda sumangpet a pondo.
Ti gobierno probinsial ti akinsaklaw iti Rivero Street a sakup ti Barangay 9 (Cuta).#


text:
NARVACAN, Ilocos Sur – Mainaguraran ti kabangbangon a mall ditoy nga ili inton Marso, daytoy ti inwaragawag ni Mayor Edgardo Zaragoza.
“Mangnamnamakami a ti panaglukat ti mall a kukua ti LGU ditoy ti mamagkuti iti panagdur-as ti ilimi,” kinuna ni Zaragoza idinto nga inyunay-unayna a saan a profit-oriented ti nasao a mall ta kukua ti munisipio.
Kinuna ti mayor a saan unay a nangina ti renta iti tunggal stalls tapno maay-ayo dagiti negosiante nga agpuonan ditoy.
Saan laeng a daytoy nga ili ti mabenepisiaran iti panaglukat ti nasao a mall no di pay dagiti kaparangetna nga ili a pakairamanan dagiti umili ti Abra a masansan a sumalog ditoy, kinuna ni Zaragoza.#


text:
CABUGAO, Ilocos Sur – Duapulo ket innem a paris nga agdendennan ngem di pay nagkallaysa ti kinasar ni Mayor Edgardo S. Cobangbang, Jr. iti mass wedding a naangay iti conference building ditoy nga ili idi malem ti Pebrero 28.
Segun ken ni Municipal Civil Registrar Rosario Corazon Sison Abara, immuna a nagatendar dagiti 26 a paris nga agkasar iti pre-marriage counselling nga insayangkat ti opisinada.
Daytoy ti maikatlo a mass wedding nga inesponsoran ti lokal a gobierno ditoy nga ili para kadagiti agliblib-in ngem di pay nagkasar.
Kas pammagbagada, indagadag da Cobangbang ken Vice Mayor Deogracias Jose Victorino “D” H. Savellano ti panangbangon dagiti nagkasar iti responsable a pamilia agsipud ta daytoy ti pundasion ti naurnos ken naprogprogreso pay nga ilida a Cabugao.
Ti kaawan ti gastuenda ti kangrunaan a makagapu iti saan pay a panagkasar dagiti couples nupay nabayagdan a nagdendenna idinto a kaadduanna ti addaan payen kadagiti annak.#


text:
Mansalay, Oriental Mindoro
Ti Mansalay ket maysa a maika-3 a klase nga ili iti probinsia ti Oriental Mindoro iti Filipinas.
Dagiti baranggay[urnosen | urnosen ti taudan]
Ti Mansalay ket nabingbingay kadagiti 17 a barbaranggay.[2]
- B. Del Mundo
- Balugo
- Bonbon
- Budburan
- Cabalwa
- Don Pedro
- Maliwanag
- Manaul
- Panaytayan
- Poblacion
- Roma
- Santa Brigida
- Santa Maria
- Villa Celestial
- Wasig
- Santa Teresita
- Waygan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Oriental Mindoro". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Oriental Mindoro". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Dinalungan, Aurora
Ti Dinalungan ket maysa a maika-4 a klase nga ili iti probinsia ti Aurora iti Filipinas.
Dagiti baranggay[urnosen | urnosen ti taudan]
Ti Dinalungan ket nabingbingay a politikal iti 9 a barbaranggay.[2]
- Abuleg
- Zone I (Poblacion)
- Zone II (Poblacion)
- Nipoo (Bulo)
- Dibaraybay
- Ditawini
- Mapalad
- Paleg
- Simbahan
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Aurora". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 25 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Aurora". Datos ti Populasion ti Ili. Dibision ti Panagsukisok ti LWUA. Naala idi 8 Agosto 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Tapno makatulong iti pannakatagiben iti panagpipinnateg dagiti overseas workers ken dagiti pamiliada ditoy siudad, nangipasdek ti city government itay nabiit iti pasilidad ti komunikasion babaen ti internet.
Naawagan iti “OFW Love Links”, pakpakauna a naipasdek iti pito a barangay ditoy siudad dagiti computer units a nairanta a pakipatangan ti pamilia iti patpatgenda nga agtrabtrabaho iti sabali a pagilian.
Kinuna ni Mayor Eva Marie S. Medina nga iti panangidagadag ti Overseas Workers Welfare Administration, nabuangay dagiti overseas family circles kadagiti nadumaduma a barangay ket kalpasan ti panagmaymaysada iti babaen ti maysa a pederasion, naipasdek ti “OFW Love Links” no sadino a mabalin a makapatang ti overseas worker ti patpatgenna ken annakna babaen ti internet.
Segun iti mayora, sangapulo ket tallo a barangay ti nangilungalonganda a pakaipasdekan dagiti internet ngem 7 a barangay laeng ti nagresponde ngem kalpasan a nakita dagiti opisial ti kinapateg ti nasao a programa, impeksadan ti tarigagayda a maka-avail iti pasilidad ti internet iti barangayda.
Babaen ti nasao a pasilidad, makapatang ti OFW dagiti patpatgenda ken makapagkikinnitada pay ta adda naikabil a webcam iti computer ket saandan a mapan pay iti uneg ti siudad tapno laeng makapagiinniliwda.
“Ammotayo met no kasano ti rigatna a ti ay-ayatem, ti anakmo, ti asawam, adda iti ballasiw-taaw, dimo makapatpatang, dimo ammo ti kasasaadda…” kinuna ni Medina idinto nga inyunay-unayna ti kinapateg ti nasao a pasilidad ta babaen ti panagpatangda iti internet, mapunas ti iliw ti OFW iti pamiliana, kasta met a maikkan iti gundaway a mangbayabay iti annakna iti nasayaat a sursuro uray iti babaen laeng ti internet ken kaawanna iti denna dagitoy.
Kinuna ni Medina a sabali pay a panggep ti nasao a programa ti pannakapataud iti pagsapulan dagiti pamilia ti OFW kas iti panagawatda iti typing ken printing jobs kas iti inbitasion ken sertipiko, panagpaupada kadagiti ubbing nga agay-ayam kalpasan ti klaseda, ken panangipausar iti internet iti per hour basis.
“In the long run, daydiay mapastrekda ti pangalaanda iti pagbayadda iti internet provided ken makalibreda iti pannakipatangda iti patpatgenda iti abroad,” kinuna ni Medina.#


text:
CANDON CITY – Dua ti naisayangkat a pammaltog ditoy siudad iti las-ud ti tallo nga aldaw a nakayospitalan ti maysa nga empleado iti fast food chain ken maysa a Muslim nga aglaklako.
Idi agarup 11:15 ti rabii ti Septiembre 26, napaltogan ni Alejandro Javier y de Guzman, 33, baro, empleado iti Chowking Candon Branch, taga-Barangay Parparia, Narvacan, Ilocos Sur ngem agnaeden iti Barangay San Antonio, Candon City.
Iti inisial a panagpalutpot dagiti polis, aggawiden ti biktima manipud iti pagtrabahuanna iti dayta a rabii ket idi makadanon iti 25 de Marzo Street, Barangay San Antonio, pinaltogan ni Daniel Cortez y Alay-ay, 45, balo, chief tanod, ken residente iti Barangay Villarica, Candon City a nagsagrapanna iti dunor iti likud.
Intaray dagiti immarayat a tattao ni Javier iti St. Martin de Porres Hospital para iti pannakaagasna idinto a naglibas ni Cortez.
Idi agarup alas 2:00 ti bigat ti Septiembre 27, inaresto dagiti polis ti suspek iti balayna ken nakumpiskada kenkuana ti maysa a home made cal. 45 a mapapati nga inaramatna a pinangpaltog ken ni Javier.
Nakadetene ti suspek iti police station idinto nga itultuloy dagiti inbestigador ti panagpalutpotda no ania ti motibo ti pammaltog.
Kabayatanna, mapapati a saan a nagustuan ti suspek ti panangkusilap ti biktima kenkuana ket pinaltoganna daytoy iti sanguanan ti maysa a panganan sadiay Barangay San Jose, Candon City.
Intaray ti pamiliana ni Muhammar Samporna y Sarip, 21, baro, aglaklako, ken residente iti nadakamat a barangay, iti Resonable Hospital, Candon City para iti pannakagas ti sugatna iti likud, makannigid a tammudo ken index finger.
Sakbayna, napan gimmatang iti fishball iti Reylyn’s Carinderia ni Samporna ken ni Basari Sarif y Faisan, 26, baro, natibo iti Marawi city, Lanao del Sur, ket agdama a residente iti Barangay San Jose, Candon City idinto nga adda nga aggiinom ti suspek ken dua a kakaduana iti uneg ti panganan.
Segun iti report, nagsabat ti dua a grupo iti sango ti karinderia ket mapapati a nagkinnusilapda a puon ti kellaat a nangasutan ti di nabigbig a suspek iti paltogna sana pinaltogan iti namitlo a beses ni Samporna.
Naglibas ti suspek a naglugan iti di nabigbig a traysikel idinto a naglugan dagiti kakaduana iti nangisit a Honda TMX sada nagpadaya a direksion.
Nakarekobre dagiti inbestigador iti nakapasamakan ti pammaltog iti tallo a kapsula a mapapati a naggapu iti cal. 45.#


text:
MISS SANIATA TI ILOCOS SUR 2013. Kinagrupo ni Vice Gov. DV Savellano dagiti nangabak iti Saniata ti Ilocos Sur 2013 bayat ti pageant a naangay idi Pebrero 2 kas tampok a pabuya ti Kannawidan Ylocos Festival: (agpakanawan) 2nd runner up Annalita Vizcarra), Model of the World Philippines Angelica Fernandez, Saniata ti Ilocos 2013 Danna Javier , Saniata ti Ilocos-World Jennyline Carla Malpaaya, Saniata ti Ilocos-Environment Rosanna Andrea Reniva ken 1st Runner-up Catterlie Mae Umalos. (Ladawan:Dante Tacata/teksto:Mancielito S. Tacadena)
You are here: Home › Archive › Media › Photo Galleries › SANIATA TI ILOCOS SUR 2013


text:
NANGEDDENG ti nasutil a kannigid a pispisko. Anakko iti buniag ni Junjun nga inaunaan kadagiti uppat a bunga da Pari Benjo ken ni Kumari Tessa. Ni Kumari Tessa, ti kasango ni Yolanda Taba iti puestoan ti aglaklako iti karne iti tiendaan ti San Fernando City, La Union. Nadekket dagiti dua a Chinay.
“Denggentayo man ti pammagbaga ni Pari Mark kadagiti agkallaysa. Maysa a journalist!” inngato pay ni Pari Benjo ti dua nga imana. Nakatugaw itay iti palangka iti abay ti panakkelen a telebision ken naiparabaw iti rack a DVD ken mini-component.
Ngimmato pay dagiti pamuskolen a kidayko iti panagmulagat ken panagngangak a nakangngeg iti diak ninamnama. Pateltelak kamman ta ipasubonak…
“A-awan ti ammok dita!” Ngem adda naggilap a flashbulb iti mugingko.
“Sige ketdin! Bagbagaam laeng met ida!” ni Ida simmungbat.
“Paayem kadi ni Ida?” inkantiaw ni Pari Benjo.
“Siempre, saan! Di mabalin a pagkedkedan ti anghel.”
“Ala, denggentayo ngarud ti pammagbaga ti maysa a journalist…” inulit ni Pari Benjo.
Kolumnistaak/reporter ti maysa a pagiwarnak ditoy La Union a nakabase iti San Fernando. Nupay bassit ti bayadda kaniak, ikkandak iti singkuenta porsiento iti maiserrekko nga ads.
“No mamagbagaak, agtaud ditoy pusok. No puso ti nagtaudan ti pammagbaga, sapay koma, ta puso met laeng ti mangawat. Ababa laeng ti sawek, ta uppat laeng. Umuna: LISTEN TO EACH OTHER. Iti ania man a kanito, dumngeg koma tunggal maysa kadakayo. No agsao ti maysa, dumngeg ti maysa a sipapasnek. Saankayo nga aggiddan nga agsao. Saankayo met nga aglinnaaw tapno agkinnaawatankayo. Ti panangdengngeg iti agsasao ket agtungpal iti panagkinnaawatan, a tulbek iti naragsak a pamilia. Ta rumbeng dagiti agassawa nga agpinnategda, saanda nga agapa ken agbinnarsak, ta nanginngina nga adayo ti pinggan ken baso ngem ti band-aid a sagpipiso!” Nagkakatawa ti tallaong. Nataldiapak ti panagiinnapir dagiti babbaket iti kusina.
“Alla, laokanna ketdin iti inaangaw!” minulagatannak ni Ida.
“Pagkatawaenkayo laeng, apo! Napaliiwko nga awan man laeng ti makitak nga umis-isem kadakayo. Ngem pudno met ti ibagbagak, saan kadi? Nasken a naragsaktayo amin ta dimtengen ti kararagsakan nga aldaw dagiti dua nga agayan-ayat! Saan kadi a pudno ti ibagbagak?” Immayonda ket nagpapalakpakda pay.
“Itiram latta, abalayan! Dimo tukkolen ‘ta aklo!” nagraed ti lakay iti kusina. Naguyek.
“Ihahayam man, hinhan, ha humiat may mahinhan,” imbeddal ti kuttongit a baket a nakaammal iti Alhambra a makin-uneg ti apuyna ken nakaubba iti nakaturogen nga ubing nga agedad ngata iti dua.
Ket adtoyen ti sangasudo a basi a yawat ti lakay. Mabainak met nga agkedked. Naminsan laeng a lidok. Imasnan! Inyopreserko ken ni Ida.
“Sori, diak a sumimsim iti nasanger,” inngatona pay dagiti imana a kunam no sumuko.
Inlidokkon. Naingel, ngem suabe nga umuneg, nalamuyot iti karabukob
“Maikadua: OPEN YOUR HEART. Silulukat koma ti ridaw ti puso ti tunggal maysa tapno nalaklaka a sumrek ni ayat. Awan koma ti maipempen a sakit ti nakem iti siled ti puso. Maiyebkas koma iti naalumamay dagiti di kayat ken pilawen. No adda di kayat ti maysa, ibagana ket dumngeg met ti maysa. Kastanto met ti aramiden ti maysa. No pagsasaritaan ti parikut ken di kayat, maamiris ken masolbar dayta. Ta adda aya parikut a di masolbar…?”
Tinaliawko ni Ida, ngem natipedko pay laeng ti riknak a kiddayan. Nagsam-it ket ti isemnan…
“Ti maikatlo: VALUE YOUR UNION. Ipategyo ti inkay panagtipon. Sagrado ti kallaysa. Diyo patien a ti kallaysa ket sangkapirgis laeng a papel. Saan a pudno dayta. Daydiay nakaisuratan ti naganyo isu ti sangkapirgis a papel a mabalinyo latta a pagilo!” Nagkakatawa manen ti tallaong. Nagiinnapir manen dagiti babbaket iti kusina. “Ngem ti kaipapanan dayta a papel ket napatpateg pay ngem balitok. Saan a magatadan. Saan laeng a ti naganyo ti naibudak dita no di pay ti kinataoyo. Ti pinagtipon ti Dios ket saan a mabalin a pagsinaen ti tao. Isu a no nagkallaysakayon, dakayon ti agmaymaysa: maymaysa a puso ken rikna, maymaysa nga arapaap, maymaysa a biag, maymaysa a pamilia iti naragsak a pagtaengan…” Linibiannak ni Ida idi inlibasko a kiniddayan.
“Maikapat ken maudi: EXPRESS YOUR TRUST. Wen met a. Saan laeng nga ibaga no di pay iparikna ken ni ‘love’ ti panagtalekmo kenkuana. Agtalinaed koma nga agnanayon ti bara dayta a panagtalek. No talkem ni ‘love’, uray asino ti kakuyog wenno kabinbinoltitna dita, saan a tumpuar ti imon. Iti kanito a sweet moment wenno iruangan ti sweet moment, sawen wenno iparikna ti panagtalek tapno umun-uneg pay dayta iti kaungganna ket isunton ti lapped iti panangtaliawna iti sabali….”
Idi taliawek ni Ida, likudanna laengen ti nataldiapak! Pinutedkon ti pammagbagak. Ania ket ti palakpaken ti tallaong. Linamanodak pay!
“Laingmon, barok,” kuna ti maysa a lakay ket inyawatna ti sangasudo a basi.
Simmimsimak. Naimas. Naingel. Nakaramraman a basi. Nalabit a naikali pay ket ngata. Ngem iti panagkunak, naing-ingel ni Ida no yarig iti basi, ad-adda makabartek. Kaykayatko ni Ida ngem daytoy a basi. Ngem yannan? Naggawid kadin?
“Aggawidkayon…?” impasabat ni Ida nga agin-indayon iti asul-langit a swing iti sirok ti narukbos a santol iti maikatlo a balay. Maymaysana. Induronko lattan ti landok a ruangan a nagpinta iti asul-langit kalpasan a nagpakadaak a sumrek tapno makipatpatang kenkuana. Landok met laeng ti alad ti solar ken nagpinta met laeng iti asul-langit.
“Saan koma pay ta adda nakaibaludan dagiti matak a diak mauma a mangbuybuya.” Nasamsam-it nga adayo ti isemna ngem ni Taba.
“Puonay ket daytan! Asino met ngay ti nangibalud kadagita matam?”
“S-sika a, awanen ti sabali. Asino pay koma?”
“N-napintasak, aya, ket saan met?” nagkatawa.
“Saan laeng a napintas no di pay kapipintasan…”
“Naangaw kadi amin a journalist? Nalaing a sumao?”
“Saan a naangaw. Adipen iti kinalinteg. Ti pammagbagak itay ti mangipaneknek.”
Dinumoganna ti basbasaenna a Harlequin book. Agessem iti love story?
“Balayyo kadi daytoy?”
Nagtung-ed laeng. Di man la timmaliaw. Change strategy, binallakadak ti bagik.
“Saanak a mamati iti kunkunada a love at first sight. Kinamaag, kunkunak, ngem ita mamatiakon. Agingga a dimo marikna ken mapadasan gayam, dika mamati…”
“Love at first sight…?” ngimmato dagiti naingpis ken bimmullalayaw a kidayna ken indissona ti libro iti luppona. Pimmerreng.
(Adda tuloyna)


text:
Plantilia:Telebision-pungol
- Telebision-pungol
- Pungol
Dagiti linaon
Maipanggep iti daytoy a plantilia
Daytoy a plantilia ket inus-usar a panangilasin ti pungol nga artikulo a mainaig iti telebision. Daytoy ket agus-usar iti meta-plantilia ti {{asbox}} a naidesinio tapno mangpalaka ti proseso iti panagpartuat ken panagtaripato kadagiti plantilia ti pungol.
Panagusar
Ti panangikabil ti
{{Telebision-pungol}} ket agpataud ti mensahe a maipakita dita ngato, ken manginayon iti sumaganad a kategoria:
- Kategoria:Dagiti pungol nga artikulo ti telebision (linaon: 11)
Sapasap a pakaammo
Daytoy ket isu ti plantilia ti pungol (Ingles: stub). Daytoy ket ababa laeng a panangipalawag, para iti napno a panangipalawag pangngaasi a kitaen ti Wikipedia:Pungol.
Ania kadi ti pungol?[urnosen ti taudan]
Ti pungol ket artikulo nga aglaon laeng kadagiti bassit a sentensia ken ababa laeng a mangited ti ensiklopidiko a sakop iti suheto.
Kasano a mailasin ti pungol?[urnosen ti taudan]
- No mabalin, padasen ti maitutop a plantilia ti pungol para iti artikulo. Ti napno a listaan ket mabalin a mabirukan idiay Wikipedia:Pungol.
- Mabalin ti agusar ti dua wenno ad-adu a plantilia ti pungol, no nasken, mabalin ti agusar ti uppat ngem nasken a saan nga agusar ti ad-adu ngem uppat iti ania man nga artikulo.
- Ikabil ti plantilia ti pungol iti gibus iti artikulo, kalpasan ti paset "Dagiti silpo ti ruar" , kadagiti ania man a plantilia ti panagdaliasat, ken dagiti etiketa ti kategoria. Dagitoy a plantilia ket mabalin a mainayon babaen ti pananginayon ti naganda iti uneg dagiti dua a pangrikep , a kas ti {{pungol}}.
Adu pay a pakaammo[urnosen ti taudan]
Dagiti adu pay a pakaammo ket mabirukan idiay:
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Ni Hayao Miyazaki (宮崎駿, Miyazaki Hayao, naiyanak idi Enero 5, 1941 idiay Tokyo) ket maysa kadagiti kalatlatakan nga agar-aramid iti anime wenno animado a pelikula iti Hapon. Isuna ti nagpartuat kadagiti adu a nalatak nga anime a pelikula ken manga (komiks ti Hapon). Maysa kadagiti kalatakan a pelikulana ket ti Spirited Away, ket nangabak iti Pammadayaw nga Oscar idi 2002.
^German National Library; Berlin State Library; Bavarian State Library; Austrian National Library, Integrated Authority File, panangilasin ti GND 123015529, naala idi Agosto 12, 2015, Q36578 ti Wikidata


text:
NARVACAN, Ilocos Sur – Saanen a naidanon iti ospital a sibibiag ti maysa a mannalon kalpasan a nakoriente iti kataltalonan iti Zone III, Barangay Aquib ditoy nga ili idi malem ti Hulio 7.
Indeklara ti doktor ti Ilocos Sur District Hospital a nakaitarayan a natayen ni Richard Cabotage y Velasco, 29, baro, mannalon ken residente iti nasao a barangay gapu iti pannakakorientena.
Segun iti report, madama ti panagtraktora ni Cabotage iti talon ni Benjamin Cabudol idi aksidente a naiggamanna ti nagbissayot a barut ti koriente a puon ti nakakorienteanna.#


text:
Diro
Ti diro ket ti nasam-it a makan babaen dagiti uyokan a nagus-usar ti nektar manipud ti sabsabong. Tikaruay a mapataud babaen dagiti uyokan ti diro (ti henero nga Apis) ket maysa kadagiti kanayon a naibagbaga, gapu ta isu daytoy ti kita ti diro nga inur-urnong babaen dagiti agtartaraken ti uyokan ken kankannen babaen ti tattao. Ti diro a pinataud babaen dagiti sabali nga uyokan ken dagiti insecto ket adda kadagitinaisangayan a tagkikua.
Dagiti uyokan ti diro ket agibaliwda kadagitinektar iti dirobabaen ti prosesso iti regurgitasion ken panagbawbaw. Ipenpenda dagitoy a kas nangruna a taudan ti taraon iti allid dagiti kalaba iti uneg ti balay ti uyokan.
Ti diro ket makaala ti kasam-itna manipud ti monosakarido pruktosa ken glukosa, ken addaan ti agarup a kapada ti kinasam-it iti granulado nga asukar.[1][2] Daytoy ket addaan ti nasayaat a kimiko a tagtagikua para itipanagiyurno ket ti naisalsalumin a nanam a pakaituronga ti tattao a mangayat iti daytoy ngem ti asukar ken dadduma pay a pagpasam-it.[1] Kaaduan kadagiti mikroorganismo ket saanda nga agaramid ti diro gapu ti ababa a aktibidad ti danumna iti 0.6.[3] Nupay kasta, ti diro ket sagpaminsan nga aglaon kadagiti malmalmeng nga endospora ti bakteria a Clostridium botulinum, ken mabalin daytoy a makadangran kadagiti maladaga, gapu ta dagiti endospora ket mabalinda nga agbaliw kadagiti bakteria a makapataud ti sabidong kadagiti ubing pay a bagis ti maladaga, ken pakaiturongan ti sakit ken mabalin pay a makapatay.[4]
Dagiti nagibasaran[urnosen | urnosen ti taudan]
- ^ a b National Honey Board. "Karbohidrato ken Kasam-it ti Diro". Naala idi 1 Hunio 2012.
- ^ Estado nga Unibersidad ti Oregon. "Ania kadi ti relatibo a kinasam-it dagiti nadumaduma nga asukar ken dagiti sukat ti asukar?". Naala idi 1 Hunio 2012.
- ^ Prescott, Lansing; Harley, John P. kenni Klein, Donald A. (1999). Mikrobiolohia. Boston: WCB/McGraw-Hill. ISBN 0-697-35439-3.
- ^ Shapiro, Roger L.; Hatheway,, Charles; Swerdflow,, David L. (1998). "Botulismo idiay Estados Unidos : Ti Klinikal ken Epidemiolohiko a Panagrepaso". Annals of Internal Medicine. 129 (3): 221–8. PMID 9696731. doi:10.1059/0003-4819-129-3-199808010-00011.
Bibliograpia[urnosen | urnosen ti taudan]
- Krell, R. (1996). Dagiti produkto a makanayon ti pateg manipud ti panagtaraken ti uyokan. Gunglo ti Makan ken Agrikultura ti Nagkaykaysa a Pagpagilian. ISBN 978-92-5-103819-2.
- Root, A. I. and Root, E. R. (2005). The ABC and Xyz of Bee Culture. Kessinger Publishing. ISBN 978-1-4179-2427-1.


text:
STO. DOMINGO, Ilocos Sur – Dapo laengen a nagsubli iti Batangas ti baro a nalmes bayat ti panaglalangoyda iti baybay a sakup ti Barangay Sived ditoy nga ili idi Agosto 24.
Inkeddeng ti pamilia ni Frederick Egar y Perez, baro, panadero, natibo ti Barangay Macalamcam-A, Rosario, Batangas, a saandan nga iyawid a nakalungon ti bangkay daytoy no di mapadapo babaen ti crematorium.
Maipalagip nga idi Agosto 24, naggiinom ti biktima ken dagiti kakaduana nga stay-in a panadero a pakairamanan da Adrian Manalo y Cordero, 23, naasawaan, natibo ti Tiquiwan, Rosario, Batangas ken Lexter Yarte y Rivero, 20, baro ken residente iti Brgy. Battog, Sinait, Ilocos Sur iti balay ni Marvin Cantos, kabagian ni Agaran, sadiay Barangay Puro, Magsingal.
Idi aggawidda iti agarup 2:00 ti malem, inkeddeng dagiti agkakadua ti panagdidigosda iti baybay sadiay Barangay Sived.
Mapapati a naiyanud ti biktima gapu iti napigsa a koriente.
Naisayangkat ti search and retrieval operation ngem napaay dagiti otoridad gapu iti dakes a tiempo.
Nasarakan ti bangkay ti biktima nga agtatapaw iti kabaybayan a sakup ti Sitio Loob, Barangay Manzante, Magsingal idi agsapa ti Agosto 26.#


text:
Victoria, Oriental Mindoro
Ti Victoria ket maysa a maika-2 a klase nga ili iti probinsia ti Oriental Mindoro iti Filipinas.
Dagiti baranggay[urnosen | urnosen ti taudan]
Ti Victoria ket nabingbingay kadagiti 32 a barbaranggay.[2]
- Alcate
- Babangonan
- Bagong Silang
- Bagong Buhay
- Bambanin
- Bethel
- Canaan
- Concepcion
- Duongan
- Loyal
- Mabini
- Macatoc
- Malabo
- Merit
- Ordovilla
- Pakyas
- Poblacion I
- Poblacion II
- Poblacion III
- Poblacion IV
- Sampaguita
- San Antonio
- San Gabriel
- San Gelacio
- San Isidro
- San Juan
- San Narciso
- Urdaneta
- Villa Cerveza
- Jose Leido Jr.
- San Cristobal
- Antonino
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Oriental Mindoro". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 28 Abril 2018.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Oriental Mindoro". Datos ti Populasion ti Ili. Dibision ti Panagsukisok ti LWUA. Naala idi 24 Septiembre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
VIGAN CITY – Ti makaturog, makamukat, kuna ti maysa a pagsasao.
Nargaan unay ti turog iti uneg ti tiendana ni Thelma Bravo y Biernes, 39, naasawaan, negosiante, ken residente iti Barangay IV ditoy siudad ket idi makariing, awanen ti bagna a naglaon iti kuarta, selpon ken dadduma pay nga alikamenna.
Idi agarup 10:05 ti rabii ti Hulio 12, nagreport ni Bravo iti polis a natakaw ti shoulder bagna a naglaon iti P10,000.00, credit cards, ATM card, SSS ID, Voter’s Id, Nokia C3 cellphone ken lisensiana nga agmaneho iti mismo nga uneg ti Bonzaikla’s Pizza a pagtagilakuanna.
Kinuna ni Bravo a nalipatanna nga in-lock ti ridaw ti pagtagilakuanna idi maturog ket nariinganna laengen nga awanen ti bagna nga inkabilna iti sirok ti cashier’s table.
Nakasarak dagiti inbestigador iti rungrong ti sigarilio iti uneg ti tienda a mapapati a tedda ti mannanakaw.
Awan ti CCTV camera a nayinstolar iti nasao a pagtagilakuan ken uray dagiti kabangibangna a tienda.#


text:
Kimiko a simbolo
Ti kimiko (wenno atomiko) a simbolo ket maysa a 1- wenno 2-letra nga sangalubongan a nagtitinnulagan a kodigo para iti maysa a kimiko nga elemento, a kadawyan a naala manipud ti nagan ti elemento, a kadawyan daytoy iti Latin.
Ti umuna a letra laeng ti dakkel a letra. Kas pagarigan, ti "He" ket isu ti simbolo pra iti helium (Inggles a nagan, di-amammo idi panawen ti taga-ugma a Romano), ti "Pb" para iti buli (plumbum iti Latin), "W" wenno tungsteno (wolfram iti Aleman, di-amammo idi panawen ti Romano). Dagiti temporario a simbolo a naidutokan kadagiti baro wenno di pay nasintetisado nga elemento ket agus-usar ti 3-letra a simbolo a naibatay kadagiti bukodda nga atomiko a numero. Kas pagarugan, "Uno" ket isu idi ti temporario a simbolo par a iti Hassio nga addaan daytoy ti temporario a nagan iti Unniloctium.
Dagiti kimiko a simbolo ket mabalin mabalin pay a mabaliwan babaen ti panag-usar kadagiti subindise ken superindises tapno maitudingan ti naisangayan nga isotopo iti maysa nga atomo. Ti panakainayon pay, dagiti superindises ket mabalin pay a mausar tapno maitudo ti ionisasion wenno oksidasion a kasasaad iti maysa nga elemento.
Dagiti naikapet a subindise wenno superindises a mangitudo ti maysa a nukleotido wenno molekula ket adda kadagiti sumaganad a kayatna a saoen ken dagiti puesto:
- Ti nukleon a numero (masa a numero) ket maipakita iti kanigid a puesto ti superindises (a kas iti, 14N)
- Ti proton a numero (atomiko a numero) ket mabalin a maitudo iti kanigid a puesto ti subindise (a kas iti, 64Gd)
- No nasken, ti maysa a kasasaad iti ionisasion wenno maysa a natignay a kasasaad ket mabalin a maitudo iti kanawan a puesto ti superindises (a kas iti, kasasaad iti ionisasion Ca2+). Iti astronomia, di-ionisado nga atomiko a hidroheno ket kadawyana naamammoan a kas ti "HI", ken ti na-ionisao a hidroheno ket kas ti "HII".[1]
- Dagiti numero ti atomo iti maysa nga elemento iti maysa a molekula wenno kimiko a kompuesto ket maiparang iti kanawan a puesto ti subindise (a kas iti, N2 wenno Fe2O3)
- Ti maysa a radikal ket maitudo babaen ti maysa a tudekiti kanawan a bakrang (a kas iti, Cl· para iti maysa a klorido a radisal)
Iti Insík ti tunggal maysa a kimiko nga elemento ket addaan ti ideograma, a kadawyan a naaramid para iti daytoy a banag, a kas iti bukodna a simbolo (kitaen ti Dagiti Insik a karakter para iti kimiko nga elemento).
Para kadagiti kompleto a listaan dagiti kimiko nga elemento ken dagiti bukodda a simbolo, kitaen ti:
- Listaan dagiti elemento babaen ti simbolo
- Listaan dagiti elemento babaen ti nagan
- Listaan dagiti elemento babaen ti numero
- Periodiko a lamisaaan dagiti elemento


text:
CABUGAO, Ilocos Sur – No adda singing governor ditoy probinsia, adda met singing mayor ti Honolulu iti kinatao ni Mayor Mufi Hannemann.
Kalpasan ti panagkanta ni Gov. Deogracias Victor Savellano kas panangpadayawna ken ni Hanneman, impangeg met ti naud-udi ti kantana a Blue Hawaii a sinarabo ti sipsipat manipud iti tallaong.
Bimmisita ditoy idi Nobiembre 9 ti grupo ni Hannemann, a pakairamanan ni Representative Joey Manahan, sumagmamano a kameng ti staffna, ken dagiti patneng nga Ilokano a tubo ti Ilocos Sur ken Ilocos Norte nga agnaeden iti Hawaii.
Indauluan ni Savellano dagiti provincial ken municipal officials a nangpasangbay ken ni Hannemann a pakairamanan da Bokal Robert Tudayan, Mayor ti Cabugao Diocaeser Suero, Mayor Edgar Zaragoza ti Narvacan, Mayor Lorenzo Bragado ti San Emilio, Mayor Jesus Sagay ti Lidlidda, Vice Mayor Virgilio Pasion ti Santiago, ken dadduma pay nga opisial.
Maysa kadagiti binisita ni grupo ni Hannemann ti Salomague Port iti Cabugao, Ilocos Sur sada nagturong iti Cabugao Resort a nakaangayan ti maysa a programa.
Maipalagip a nagrubbuat ti grupo dagiti Ilokano iti Salomague tapno mapanda agtrabaho iti kaunasan iti Hawaii idi 1920s agingga iti 1940s.
Naawagan dagiti nagtrabaho iti kaunasan iti Sakada.
Maysa a monumento ti Sakada ti naipasdek iti Salomague kas panglagip ken pangpadayaw kadakuada.
Daytoy ti maikadua a gundaway nga ibibisita ni Hannemann idinto nga inyunay-unayna nga “adda dagiti banag a makitana iti Pilipinas a mangkulding iti pusona” kas iti pannakakitana kadagiti ubbing a nagtatakder iti igid ti dalan iti sirok ti kapudotan para iti pannakapasangbayda.
“Ditoy laeng Filipinas a makita daytoy, narigat a makita iti Amerika,” nakuna ni Hannemann idinto nga innayonna nga “ipakita daytoy ti panagdayaw… personal nga apros ti kinapakumbaba”.
Dinayaw pay ti mayor ti kinalaing ti choral group ti gobierno probinsial a nanglinglingay kadakuada ken dagiti musikero nga addaan rangkap a nangkampania ken ni Savellano iti panagkantana babaen ti gitara ken piano.
Idi dinamag dagiti kameng ti Media ti maal-alimadmad a panagkandidatona a kas gobernador ti Hawaii, inaklon ni Hannemann nga adda dagiti mangidardarirag kenkuana a tumaray iti nasao a puesto ngem kinunana a ti trabahona iti Honolulu kas mayor ti ipangpangrunana nga asikasuen iti agdama.#


text:
STO. DOMINGO, Ilocos Sur – Maysa a mapapati a drug personality ti natay kalpasan a dinungpar ti motorsiklona ti maysa a dump truck iti national highway a nagbeddengan ti Barangay San Pablo ken Barangay Vacunero ditoy nga ili idi agarup alas 2:40 ti malem ti Agosto 18.
Natay ni Odon Quilala y Canarias, 36, naasawaan, residente iti Barangay Caronoan, San Juan, Ilocos idi dinungparna ti Isuzu truck a minaneho ni Antonio Madriaga y Madriaga, 61, balo, residente iti Barangay Tay-ac, Bantay, Ilocos Sur.
Segun iti report, napaltogan ni Quilala iti Sitio Parada, Barangay Napo, Magsingal, Ilocos Sur ngem mapapati nga inkagumaanna nga itaray ti bagina iti ospital idi maidungparna ti luganna iti dump truck.
Madama ti inbestigasion no asino ti nangpaltog ken ni Quilala.#


text:
VIGAN CITY – Kinuna ti dadaulo ti National Food Authority a puntiria ti opisinana ti gumatang iti 20,000 a sako ti mais kas paset ti pannakapabaro ti maysa a katulagan a nagpinnirmaanda iti gobierno probinsial itay nabiit.
Impasingked pay ni NFA Provincial Manager Fortunato Bulao nga agtultuloy latta ti panaggatangda iti daytoy a produkto uray lumbes iti puntiriada.
Iti maikatlo a gundaway, napabaro manen idi Marso 25 ti maysa a memorandum of agreement iti nagbaetan ti NFA ken ti gobierno probinsial ti Ilocos Sur para iti panaggatang iti produkto a mais dagiti corn farmers iti probinsia.
Ni Gov. Deogracias Victor “DV” Savellano ti nangibagi iti gobierno probinsial idinto nga imbagian ni Provincial Manager Fortunato Bulao ti NFA ti panagpinnirmada iti katulagan ti Corn Marketing Assistance for Industry Produsers, Users, and Local Government Units a naangay iti provincial capitol ken sinaksian dagiti municipal agriculturists, mangidaulo iti kooperatiba ken mangibagi iti farmers organizations iti Ilocos Sur.
Naipalaon iti nadakamat a MOA nga aggatang ti NFA iti mais iti P13 tunggal kilo kadagiti lehitimo a corn farmers, nangatngato no ikumpara iti panaggatang dagiti corn traders iti agdama.
Kinuna ni Savellano a maysa a wagas daytoy tapno malapdan ti pannakagundaway dagiti mannalon babaen kadagiti traders a manggatgatang iti produktoda iti nababa a presio.
“Talaga a nababa ti presio ti mais ket babaen iti daytoy a programa a nagkammayetan ti gobierno probinsial ken NFA, maaddaan iti alternatibo a pagilakuan dagiti mannalon,” kinuna ti gobernador.
“Masapul laeng a mangipakita dagiti umay aglako iti sertipikasion manipud iti kapitan ti barangayda nga isuda ket lehitimo a mannalon tapno awaten ti NFA ti produktoda. Aramidentayo daytoy tapno malapdan dagiti manglimlimo nga agkuna a mannalonda uray tradersda met gayam,” kinuna met ni Bulao.#


text:
Plantilia:Sa ikono
(iti Sanskrito)
Panagusar[urnosen ti taudan]
Ti {{Sa ikono}} ket plantilia a kadawyan nga inus-usar tapno mangipakita kadagiti agbasbasa a ti maysa nga akinruar a silpo ket pagsasao a Sanskrito; awan dagiti nasken a parametro.
Daytoy ket nasken a maikabil kalpasan ti akinruar a silpo, ngem saan met daytoy a pagalagadan.
Ti plantilia ket us-usarenna ti pormat ti
{{Ikono ti pagsasao}} , ngem napabassit babaen ti panagusar ti nagan ti
{{xx ikono}}, a ti
xx ket mangirepresenta ti kodigo ti pagsasao. Dagitoy ket mabirukan idiay batong ti "Alpha-2" iti listaan dagiti kodigo ti ISO 639. Pangngaasi a laglagipen a dagiti kodigo ti pagsasao ket saanda a kankanayon a maitunos kadagiti kodigo ti pagilian (kitaen ti listaan dagiti kodigo ti ISO 3166-1).
Para kadagiti dakamat, imbes ket nga usaren ti parametro ti
|language= dagiti nadumaduma a plantilia ti dakamat (
{{cite web}},
{{cite news}},
{{cite journal}}, kdpy).
Aglaon ti Kategoria:Dagiti plantilia ti ikono ti pagsasao ti napno a listaan dagiti mabalin a mausar a plantilia.
Kitaen pay[urnosen ti taudan]
- Dagiti baw-ing − no adda, dagiti sabali a nagan daytoy a plantilia a mabalin a mausar
- {{Ikono ti pagsasao}}
- {{Lang-sa}}
- {{Lang}}


text:
STA. MARIA, Ilocos Sur – Naidungpar ti maysa a police car bayat ti panagresponde dagiti polis iti alas dies ti rabii iti maysa a tawag nga adda lalaki nga agprobprobokar iti Barangay Suso ditoy nga ili.
Dinungpar ti patrol car nga Isuzu Innova a minaneho ni SPO3 John de Vera Crisostomo, naasawaan, residente iti Maynganay Norte ditoy ti kongkreto nga alad iti nadakamat a barangay.
Mapapati a di nakontrol ni Crisostomo ti lugan gapu iti pannakabtak ti kanawan a kamauna a pilid daytoy.
Nupay kasta, awan ti nadangran kadagiti polis a nakalugan iti nasao a lugan.#


text:
Kiribati
Nagsasabtan: 1°25′N 173°00′E / 1.417°N 173.000°E
Ti Kiribati (i/ˈkɪrɨbæs/[4] ˌkɪrəˈbɑdi[5]), opisial a ti Republika ti Kiribati, ket maysa nga isla a pagilian a mabirukan idiay tengnga a tropiko ti Taaw Pasipiko. Ti permanente a populasion ket sumurok a 100,000 (2011),[6] ken nabuklan daytoy nga isla a pagilian iti 32 atolenes ken maysa a timpuaw a koral nga isla, a naiwarwaras iti 3.5 a riwriw a kuadrado kilometro,(1,351,000 kuadrado milia) nga agasaskaw iti ekuador, ken nabeddengan ti Internasional a Linia ti Petsa idiay kadayaan a murdong na.
Ti nagana Kiribati ket isu daytoy ti lokal a pannakabalikas iti "Gilberts", anaala manipud ti kangrunaan nga kadena ti isla a, ti Is-isla ti Gilbert. Ti kapitolio iti Abagatan a Tarawa ket nabuklan dkadagiti babassit nga isla a naikabit babaen ti serie a pagdalanan, a mabirukan idiay purpuro iti Tarawa. Ti Kiribati ket naipawayawaya manipud ti Nagkaykaysa a Pagarian idi 1979. Kameng daytoy ti Mankomunidad dagiti Pagilian, ti IMF ken ti Sanglubongan a Banko, ken nagbalin a napno a kameng iti Nagkaykaysa a Pagpagilian idi 1999.
Dagiti nagibasaran[urnosen | urnosen ti taudan]
- ^ "Gobierno asSapot ti pagsaadan ti Kiribatie". Gobierno iti Kiribati. Naala idi 24 Hunio 2010.
- ^ a b c d "Kiribati". Internasional a Pundo ti Panguartaan. Naala idi 30 Abril 2011.
- ^ "2015 Human Development Report" (PDF). United Nations Development Programme. 2015. Naala idi 15 Disiembre 2015.
- ^ "kiribati - Panangipalpalawag manipud ti Merriam-Webster Online a Diksionario". M-w.com. 25 Abril 2007. Naala idi 14 Mayo 2010.
- ^ Baro nga Oxford Amerikano a Diksionario maika-3 nga edision © 2010 babaen ti Oxford University Press, Inc.
- ^ "Kiribati: 2011 Artikulo IV Konsultasion-Timpuyog a Reporta, Paamo a naikabit, Panagusig ti Panagsarapa ti Utang, Pakdaar ti Publiko a Paammo iti Ehekutibo a Timpuyog ti Pakitungtungan, ken insao iti Ehekutibo a Direktor para iti Kiribati". Pagilian a Reporta Bilang. 11/113 ti Internasional a Pundo ti Panguartaan. 24 Mayo 2011. Naala idi 4 Oktubre 2011.
- Kiribati
- Dagiti pagilian ken teritorio nga agsasao ti Ingles
- Dagiti pagilian nga isla
- Dagiti estado a kameng ti Mankomunidad ti Pagpagilian
- Mikronesia
- Dagiti kabassitan a naparang-ay a pagilian
- Dagiti liberal a demokrasia
- Dagiti pagilian idiay Oceania
- Dagiti republika
- Dagiti estado ken teritorio a nabangon idi 1979
- Dagiti estado a kameng ti Nagkaykaysa a Pagpagilian
- Dagiti mankomunidad a republika


text:
VIGAN CITY – Interesado ti gobierno probinsial a gatangen ti lote iti amiananen ti kapitolio, daytoy ti impalgak ni Gov. Luis Ryan Singson itay nabiit.
Kinuna ti gobernador a no magatang ti provincial government ti nasao a lote, agbalin a pagparkingan dagiti kukua ti probinsia a luglugan iti panagreretira iti malem.
Iti agdama ket up-upaan ti city government ti lote manipud iti Land Bank of the Philippines nga isu ti akinkukua iti daytoy.
Ditoy ti pagparkingan dagiti van nga agpaspasada manipud ditoy siudad nga agpaabagatan ket adda baybayadanda a parking fee.
Kinuna ni Singson a no magatang ti gobierno probinsial ti nasao a lote, maipan amin dagiti lugan ditoy tapno malapdan ti pannakaaramatda a pagluganan kalpasan ti office hours.
Iti kallabes, adda dagiti pammabalaw a naibato kadagiti agig-iggem kadagiti lugan ti gobierno probinsial agsipud iti mapapati a pannakaaramat dagitoy iti ipapan pannakitienda, panagitulod iti ubbingda iti pagadalan, ken dadduma pay.#


text:
Kolum ni JOBERT M. PACNIS
NAPANEN, innalan ti Namarsua ni dati a senador ken sekretario ti Departamento ti Salun-at Juan Flavier. Iti ipupusayna, adu ti nagladingit, kas namnamaen iti maysa nga indibidual nga adu ti naaramidanna a pagsayaatan ti umili ken/wenno ti sibubukel a pagilian. Wen, kas kadaydi Sekretario Jesse Robredo ti DILG, maibilang ni Sen. Flavier kadagiti manmano, napudno, saan a namantsaan ti naganna bayat ti panagserbina iti pagilian.
Pitopulo ket siam a tawen a panagtalinaed iti rabaw ni Ina-a-Daga. Napaut kadatayo daytan. Pagaammotayo a kaaduannan ti saan a nasalun-at/makapasalun-at ti ipapaunegna a taraon ken/wenno ti klase ti panagbiagna. Maliplipatantayon ti aw-awaganda iti healthy lifestyle. Saan ngarud a karkardayo ti nasapa itan a pannakaapit.
No koma laeng ammotayo nga ipateg ti kakaisuna a biagtayo.
Sabagay, saan met nga iti kinaatiddog ti biag/panagbiag ti pakakitaan ti nabunga a panagtalinaed ditoy Daga. Adda iti no kasano nga inaramat ti biag a nakatulong iti pada a parsua. Ngem iti kaso ni Sen. Flavier, napaut la ngaruden, adu pay dagiti naaramidanna a nangtulong kadatayo a kailianna.
Ita ta awanen, malaglagipto la ketdi kadagiti naruay a naaramidanna—saan laeng nga iti kaaddana iti poder no di pay ket kadagiti saantayon (ta saanen a naammuan iti publiko) nga ammo a naaramidanna iti padana a tao idi awanen iti serbisio.
Asino, aya, ti makalipat daydi natinggaw a kampaniana a Yosi Kadiri? Ditoy a naipamatmat kadatayo no kasano a dadaelen ti sigarilio ti biagtayo. Adu ti nangdayaw kenkuana kadaytoy nga addangna ta nagbalin a kalabanna dagiti adda iti likudan daytoy dakkel nga industria. Ngem saan a nagngudeng a nangipatungpal iti ammona a makatulong kadatayo a kailianna.
Segun iti report ti Campaign for Tobacco-Free Kids, mapan a 73,000 a kadaraan ti matmatay tunggal tawen gapu iti panagsigarilio. Kuna pay ti SEATCA (Southeast Asia Tobacco Control Alliance), 17 a riwriw ti agsigsigarilio iti pagiliantayo. Adu kadagitoy ti agtutubo. A sinusopan met ti Global Youth Tobacco Survey. 22.7 a porsiento kano ti agedad iti 13 agingga iti 15 ti agus-usar iti sigarilio.
Wen, nasaknap ti panagsigarilio iti pagilian. Pagyamanan daydi a kampania ni Flavier ta naikkatan ti agsigsigarilio kadagiti pampubliko a lugar—a maitultuloy latta ita. Sapay la koma ngarud ta saan a maitanem daydi a kampania. Ipapati koman ti gobierno ti pannakatuloy ti pannakaimaldit kadagiti pakete ti sigarilio dagiti pagdaksan ti panagpayubyob. Saan a dayta laeng pannakaingato ti buis ken presio ti sigarilio ti solusion itoy a parikut ti gimong. Masapul ti pannakikayammet ti tunggal maysa. Naan-anay nga information drive ken pannakaitungpal dagiti linteg ti kasapulan (saanen a rumbeng a nayonan pay dagiti linteg).
Kitaentayo, a. Iti panagngato ti bilang dagiti agsaksakit gapu iti panagsigarilio, ngumatngato met ti gasgastuen ti gobierno iti pannakaagas dagitoy—segun iti report ti Philhealth. P188 a billion iti tinawen! Agasem dayta?
Am-ammo pay ni Sen. Flavier a kas Doktor iti Bario. Sakbay pay a nagbalin a kameng ti gabinete ni Pres. Fidel V. Ramos idi 1990s, maysan a doktor iti bario. Nagserbi kadagiti nasulinek a lugar. Di laeng a nagagas ti akemna; naglektiur pay no kasano a matagiben ti salun-at. Ket iti panagtugawna a sekretario ti DOH ken senador, inusarna ti impluensiana a nangilungalong iti Doctors to the Barrio. Inngatona ti bilang dagiti mangngagas a naka-assign kadagiti nasulinek a barangay wenno dagiti saan a madandanon ti serbisio ti salun-at.
Malagipko ita dagiti serye ti librona a nabasak maipapan kadagiti paspasamak iti bario a mabalin a kapadasanna iti kaaddana kadagita a disso. Nasurat dagitoy iti lengguahe a nalaka a maawatan ken maipinta iti panunot dagiti adal a kayatna nga ibati. Wen, maysa met a mannurat daydi Flavier!
Iti report, agtultuloy ti pannakaidestino dagiti mangngagas nga agserbi kadagiti bario. 300 a tinawen dagiti maha-hire! Ngem iti panagkitak, bassit daytoy a bilang. Nupay kasta, nasaysayaaten ngem ti awan.
Naglatak pay ni Sen. Flavier iti programana nga Oplan Alis Disease. Ingunamgunamna ti pannakabakuna dagiti ubbing tapno maikabassit ti mortality rate iti bennegda. Naaramid ti information drive kadagiti pagadalan, barangay, ken ili tapno mailawlawag ti kinapateg ti panagbakuna/pannakabakuna laban kadagiti sakit kas iti measles ken tetanus. Iti pannakaisayangkat daytoy, nadlawan a dagus ti panagbungana. Bimmassit dagiti natay kadagiti simmaruno a tawen.
(Adda tuloyna)


text:
BANTAY, Ilocos Sur – Saanton a parikut dagiti mannalon ti panagbilag ken pannakapusi dagiti apitda a mais agsipud ta addan planta nga aggatang iti sigugomi wenno nakaambuligan a mais.
Daytoy ti impasingked ni Cong. Ronald Singson kalpasan ti pormal a pannakailukat ti Corn Post Harvest Processing and Trading Center a masarakan iti Bulag East, ditoy nga ili idi Pebrero 3.
Segun ken ni Cong. Ronald Singson, aganay a P35 milion ti nagastos iti pannakaipasdek ti pasilidad babaen ti National Agribusiness Corp. wenno NABCOR ken ti pribado a kompania a “Save Wise”.
“No maabrotdanton ti nausarda ditoy, ibatidanton ken iyawatda iti probinsia daytoy a pasdek. Ngarud, kasapulan nga allukoyentayo dagiti mannalon tapno usarenda ti pasilidad ken mapadasanda dagiti benepisio manipud itoy a pasdek,” kinuna ti diputado idinto nga impasiguradona a maala a dagus dagiti mannalon ti bayad ti ilakoda a mais.
Maysa a parikut dagiti mannalon iti mais ti panagbilag ken pannakapusi dagiti mulada a mais kalpasan ti panagapit. Ngem iti pannakaipasdek ti planta, apaman a malpas ti panagburasda, mabalindan nga ideretso iti planta dagiti apitda ket ditoyen a mapamaga ken mapusi.
Addaan ti planta iti pasilidad nga uppat a cobber dryer a makalaon iti 50 metriko tonelada tunggal maysa, ket ditoy a mapamaga dagiti mais sakbay a maipan iti grain drier tapno maipababa iti 14% ti moisture sakbay a mapusi ken maipan iti bagging bin. Kalpasanna, nakasaganan daytoy a mailako kadagiti feed millers.
Kabayatanna, kinuna ni Michael Mariano, plant manager, a nakasaganan ti planta nga aggatang kadagiti nakaambuligan a yellow corn nga apit dagiti mannalon iti umuna a distrito ti probinsia.
Segun ken ni Mariano, gatangenda dagiti physically matured a yellow corn nga addaan iti 30% a moisture content.
Kinuna ni Mariano a mangtedda iti P.20 nga insentibo kadagiti mannalon no aglakoda iti planta isu a P5.20-P5.30 kada kilo ti presio ti sangaambuligan a mais.
Innayonna nga isuda ti makaammo a mangted iti sako ken mangpick-up kadagiti maburas a mais a mangipan iti planta.
Kinuna met ni Elio Vivit, mannalon a taga-Refaro, San Juan, a dakkel a pakalag-ananda ti pannakaipasdek ti pasilidad ta bumassiten ti trabahoda ken bumassiten ti panawenda a mangpamaga kadagiti apitda a mais.
“Bareng napintas ti presioda ket maawan metten dagiti traders a manglaklaka iti produktomi,” kinuna ni Vivit.#


text:
Wednesday, June 3, 2015
BIODEGRADABLE WASTES, AGSUBLI A PAKAIRANUDAN!
Cabugao, Ilocos Sur – Agtultuloy latta ti panagoperar ti Luzon Green Art Technology, Inc. ken agtultuloy met a katinnulong ti LGU-Cabugao iti monitoring babaen kadagiti pannakabagi ti Solid Waste Management Program ti Munisipio nga idauluan ni MENRO Edgar S. Balangatan iti napintas a pannakaidalimanek dagiti basura.
Malaksid iti inaldaw (as per schedule) a pannakabunag dagiti basura babaen iti agrikrikus a Compactor Truck ket naipangruna a mapalagipan dagiti household member iti area coverage ti programa iti agtultuloy a napintas a segregasion-da (panamaglalasin) nangruna iti kategoria ti “nabubulok” ken “di nabubulok” a pakabuklan ti basura, segun pay ken ni Mr. Balangatan.
Innayon pay ti pammaliiw ti MENRO nga ipakpakat ti LGA Tech., Inc. ita dagiti mayataday a Teknolohia ket maipangruna a pagbalinenda dagiti nalaka nga agrupsa a rugit a maaramid nga organic fertilizer babaen iti panangusarda kadagiti maiyannatup a ramit ken makina iti Ecology Center.
Insupusop pay ni MENRO Balangatan nga iti pannakaituloy ti operasion ti LGA Tech., Inc. ket manamnama a pumintas ken lumawlawa ti operasion ken aramidenda ket makaparnuayda ti pagsapulan dagiti tao iti lokalidad.
Segun pay iti MENRO a babaen itoy ket maadaptar dagiti systematic, comprehensive ken ecological solid waste management program a mangitandudo ti resources conservation and recovery kadagiti biodegradable wastes (nabubulok a basura). # (Web In-Action)
Malaksid iti inaldaw (as per schedule) a pannakabunag dagiti basura babaen iti agrikrikus a Compactor Truck ket naipangruna a mapalagipan dagiti household member iti area coverage ti programa iti agtultuloy a napintas a segregasion-da (panamaglalasin) nangruna iti kategoria ti “nabubulok” ken “di nabubulok” a pakabuklan ti basura, segun pay ken ni Mr. Balangatan.
Innayon pay ti pammaliiw ti MENRO nga ipakpakat ti LGA Tech., Inc. ita dagiti mayataday a Teknolohia ket maipangruna a pagbalinenda dagiti nalaka nga agrupsa a rugit a maaramid nga organic fertilizer babaen iti panangusarda kadagiti maiyannatup a ramit ken makina iti Ecology Center.
Insupusop pay ni MENRO Balangatan nga iti pannakaituloy ti operasion ti LGA Tech., Inc. ket manamnama a pumintas ken lumawlawa ti operasion ken aramidenda ket makaparnuayda ti pagsapulan dagiti tao iti lokalidad.
Segun pay iti MENRO a babaen itoy ket maadaptar dagiti systematic, comprehensive ken ecological solid waste management program a mangitandudo ti resources conservation and recovery kadagiti biodegradable wastes (nabubulok a basura). # (Web In-Action)
Posted by Bayan ng Cabugao, Ilocos Sur at 10:00 AM
Subscribe to: Post Comments (Atom)


text:
STO. DOMINGO, Ilocos Sur – Naisubli dagiti paltog a naiyisio kadagiti barangay captains ditoy nga ili idi Pebrero 10 iti sanguanan ti panangbabalaw ti maysa a kandidato ken maysa a konsehal ditoy iti pannakaiwarasda sakbay ti masungad nga eleksion inton Mayo daytoy a tawen.
Iti pannakiuman ni Jessie Ancheta ken ni PNP Provincial Director Eduardo Dopale a naipatangatang iti Bombo Radyo idi Pebrero 10, kinuna ni Dopale a naisublin dagiti paltog a naiwaras kadagiti barangay captains ti Sto. Domingo ket naideposito dagitoy iti police station ti Sto. Domingo.
“Mabalindanto nga alaen dagiti paltog inton malpas ti eleksion agsipud ta lisensiado met dagitoy,” kinuna ni Dopale.
Agdagup iti 36 a paltog a pakairamanan ti 3 shotgun ken maysa a cal. 45 ti mapapati a naiyisio kadagiti barangay captains. Naammuan a ti laeng barangay captain ti Vacunero ti saan a nawarasan iti paltog.
Sakbayna, binabalaw ni Konsehal Mario Tajon ti mapapati a pannakaarmas dagiti barangay captain sumagmamano a bulan sakbay ti eleksion.
Kinuna ni Tajon a saan a naglasat iti naan-anay a proseso kas iti bidding ti pannakagatang dagiti paltog a naiwaras kadagiti barangay captain.
Kinuna pay ni Tajon a saan a napakpakaammuan ken awan ti apropriasion iti pannakagatang kadagiti paltog.
Ngem inkalintegan ni Mayor Floro “Butch” Tadena a legal amin ti naglasatan ti pondo iti pannakagatang dagiti paltog idinto nga innayonna nga adda a naipalaon iti Supplemental Budget No. 2 a naaprobaran idi June 2, 2009 nga agdagup iti P700,000 para iti pannakagatang dagiti paltog.
Kinuna ti mayor a nairanrana (ngata) nga absent ni Tajon idi naaprobaran ti supplemental budget, isu a dina ammo.
Ngem kinuna ni Tajon nga “awan met ti rason a maarmasan dagiti barangay captain ta kas pagaammotayo amin, naulimek, very peaceful nga ili ti Sto. Domingo.”
“Awan ti authority ti munisipio nga aggatang iti paltog a para kadagiti barangay captain,” kinuna pay ni Tajon sana innayon a ti koma kapolisan ti nakaiwarasanda agsipud ta agkurkurang ti armasda ken isuda ti autorisado nga agiggem iti paltog.
Kinuna ti mayor nga apaman a naaprobaran ti supplemental budget, inaprobaran ti municipal development council ti resolusion ti Association of Barangay Captains a maiyalokaranda iti pondo a maigatang iti paltog para iti napigpigsa a panangmentenerda iti peace and order iti lugarda.
Kinuna ti mayor a naglasat iti commission on audit ken iti DILG ti pannakagatang dagiti paltog.
Kinuna pay ti mayor a naipanagan dagiti paltog iti munisipio ket naipasublat laeng kadagiti barangay captains.
Kinuna ni Dopale nga inyunada ti Sto. Domingo ket sumaruno dagiti dadduma nga ili a mapapati a nawarasan met iti paltog dagiti barangay captain.#


text:
Monday, November 13, 2017
2017 BSP CAMPORAL, NAANGAY IDIAY BRGY. CATUCDAAN
Cabugao, Ilocos Sur – Naangay ti tallo nga aldaw a Cabugao District 2017 Boy Scout of the Philippines (BSP) Camporal ti Cabugao DepED District idi Nobiembre 10-12, 2017 idiay Brgy. Catucdaan, Cabugao, Ilocos Sur babaen iti Tema: “ Growth and Stability”.
Iti Day 1, Nobiembre 10, 2017 (Friday), daytoy ti Arrival, Settling-in, ken Camp-set up nga inaramid dagiti Boy Scouts ken tinarabay ida dagiti Troop Leaders.
Naaramid ti Opening Program iti malem. Kalpasan ti Opening Prayer, Pambansang Awit ken Panunumpa sa Watawat, indauluan ni Troop Leader Cecille Pines, Cuantacla E/S ti Re-dedication to the Scout Oath/Law ken ti BSP Vision and Mission ti imbasa ni TL Paul Benedict Yacap iti Sisim E/S.
Nangipaay ti Welcome Address ni Punong Barangay Zeny S. Baclig. Pinagyamananna ta naaramid ti District Camporal iti lugarda ket inkumitna iti naan-anay a suportada iti Konseho-da ken dagiti kalugaranna iti maaramid a tallo nga aldaw nga aktibidad ti DepEd.
Simmaganad ti Presentation of the Participants babaen ken ni TL Lawrence S. Somera. Naaramid ti Contested Yell Presentation by Troop ken iti Yell and Song iti by Zone (1-4). Kalpasan daytoy, indeklara ni BSP District Coordinator Francis A. de la Cruz ti panaglukat ti 2017 BSP District Camporal.
Simmaruno ti panangipaay ti –MDRRMC/Cabugao Rescue nga idauluan ni Engr. Nestor B. Somera, LDRRMO III iti Drill maipapan iti First Aid and Rescue. Kasta metten a nagisuroda iti Knot Tying ken dadduma pay a mainaig nga aktibidad iti Boy Scouts para iti District Camporal.
Naaramid iti Base Instruction ken Torch Parade ken BSP Got Talent (1 Per Troop) iti rabii dayta a petsa. Kalpasanna, nagmiting dagiti Troop Leaders ken Institutional Representatives iti Camporal Venue.
Nakikaysa met da Mayor Josh Edward S. Cobangbang, Municipal Scouting Committee Honorary Chairman ken dagiti Opisiales ti Municipal Scouting Committee iti nadakamat a panaglukat ti BSP Camporal 2017.
Iti Nobiembre 11, 2017 (Saturday) – Naaramid ti ti Kawan Holiday (Kab Scout Field Day) iti isu met laeng a disso ket naaramid ti Opening program ken naisaganad dagiti nagduduma a paay-ayam. Indeklara ni Mrs. Mildred M. Naval, District Kawan Coordinator ti panaglukat ti Kawan Holiday.
Naaramid ti Closing Program and Awarding Ceremonies idi Nobiembre 12, 2017.
Nagatendar da Vice Mayor DJ Savellano; SBM Dodgie S. Santella ken ni SBM Atty. Bryan Jett S. Pano iti Kawan Day.
Natarawidwidan ti Cabugao District 2017 BSP Camporal babaen kada Dr. Concesa T. Rumias, Ed. D., Public Schools District Supervisor, District Commissioner kas Camp Chief; Catucdaan Barangay Captain Zeny S. Baclig, Camp Director. Kasta metten ti itutulong dagiti pannnakabagi ti Over-all Consultants nga isuda Dr. Consesa T. Rumias, Ed. D., Schools District Supervisor; Mrs. Estrellita M. Siruno, Principal III; Mrs. Melvi S. Sajonia, Principal II; Mrs. Julia A. Cayso, Principal I; Mr. Rodel P. Suniega, Principal I ken ni Mr. Ronel M. Ubaldo.
Ti Standing Committee ket buklen dagiti kameng ti Program Activities; First Aid/Preparedness ken iti Security and Safety a bukbuklen ti PNP ken dagiti BPATS iti Barangay Catucdaan, Cabugao, Ilocos Sur.
Ti Working Committees ket buklen dagiti mangisursuro a mangimaton kadagiti nadumaduma nga aktibidades nga aramiden ken pagkokontesan ti Boy Scouts kasta metten iti Action Committees a buklen met laeng dagiti mangisursuro a nangtaming iti Camp Layout; First Aid/Safety; General Services; Registration; Secretariat; Reception ken iti Invitation.
Dagiti sumaganad dagiti Opisiales ti Municipal Scouting Committee iti ili a Cabugao: Honorary Chairman – Mayor Josh Edward S. Cobangbang; Chairman – ABC President Thaddeus U. Soller; Vice Chairman – Brgy. Capt. Arnold V. Yangat; Finance - IR Edwin Duque; External Operations - Mr– John Paul Hadoc; Internal Operations – IR Edwin S. Savellano; Secretary – BSP Coordinator Francis A. de la Cruz; Assistant Secretary – District Kawan Coordinator, Miss Mildred M. Naval; Treasurer - Mrs. Maricon Sunio; Auditor – Brgy. Capt. Ronel S. Zamora; Assistant Treasurer – Zone I – IR Fidel Sinampaga; Zone II – IR Rodel Suniega; Zone III – IR Gilbert Asuncion; Zone IV – IR Nestor de los Santos.
Business Managers: Zone 1 – IR Genaro Solmerin; Zone II – IR Ronel Ubaldo; Zone III – IR Donato Sajor ken iti Zone IV – IR Edison Savellano. # (Web In-Action)
Posted by Bayan ng Cabugao, Ilocos Sur at 1:38 PM
Subscribe to: Post Comments (Atom)


text:
William Hurt
Ni William McChord Hurt[2][3] (naiyanak idi Marso 20, 1950) ket maysa nga Amerikano nga aktor ti entablado ken pelikula. Nagadal isuna iti panagarte idiay Juilliard School ken nangrugi a nagarte iti entablado kadagiti tawen ti 1970. Nangrugi iti pelikula ni Hurt a kas ti nariro a sientista iti piksion-siensia iti Altered States (1980).
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni William Hurt iti Wikimedia Commons